title: Virginia Mukwesha

text: Virginia Mukwesha on zimbabwelainen laulaja, soittaja ja tanssija. Hän syntyi Stella Chiweshen tyttärenä ja kasvoi maaseudulla. Hän on esiintynyt eri puolilla maailmaa äitinsä kanssa ja yksin. Hän on sekä ollut mukana äitinsä albumeilla että julkaissut omia levyjään. Hänen pääasiallinen musiikkityylinsä on jiti. Mukwesha asuu nykyisin Zimbabwessa ja Saksassa. Hän käsikirjoitti elokuvan "Rambisayi - Music of the Ancestors", jota oli myös tuottamassa. Hän on lisäksi jäsenenä Zimbabwen kansallisessa kansanparantajaseurassa.


title: Jules Bianchi

text: Jules Bianchi () oli ranskalainen kilpa-autoilija, joka kilpaili eri formula-sarjoissa vuodesta 2007. Vuosina 2013–2014 Bianchi kilpaili Marussian Formula 1 -tallissa. Hänen setänsä Lucien Bianchi oli entinen F1-kuljettaja ja isoisänsä Mauro Bianchi GT-luokan kolminkertainen maailmanmestari.


title: Jules Bianchi

text: Bianchi joutui vakavaan onnettomuuteen Japanin GP:ssä 2014 suistuttuaan radan varrella ollutta nostotraktoria päin ja lyötyään päänsä nostotraktorin kylkeen. Bianchi vajosi koomaan ja kuoli onnettomuudessa saamiinsa vammoihin illalla 17. heinäkuuta 2015 Nizzassa.


title: Jules Bianchi

text: Bianchi siirtyi kaudeksi 2007 kartingista SG Formula -talliin ja Ranskan Formula Renault -sarjaan, jonka kokonaiskilpailun hän voitti heti ensimmäisellä kaudellaan. 13 kilpailusta Bianchi voitti viisi. Bianchi ajoi samalla kaudella myös Formula Renault Eurocup -sarjassa kahdeksan kilpailua, mutta ei saavuttanut voittoja. Kaudella 2008 Bianchi ajoi F3 Euroseries -sarjassa ART Grand Prix -tallissa ja sijoittui kokonaispisteissä kolmanneksi. Bianchi jatkoi sarjassa ja ART-tallissa myös kaudella 2009, jolloin hän voitti 20 osakilpailusta yhdeksän ja saavutti sarjan mestaruuden.


title: Jules Bianchi

text: Kaudesta 2010 Bianchi ajoi GP2-sarjassa. Hän ajoi paalupaikalle debyyttikilpailussaan, mutta joutui keskeyttämään kolarin seurauksena. Unkarin kilpailussa Bianchin auto pyörähti radalla jolloin Ho-Pin Tung ajoi suoraan hänen autonsa kylkeen. Bianchi sai tilanteesta lievän murtuman selkänikamaansa. Bianchi toipui kuitenkin nopeasti ja ajoi kauden loppuun saavuttaen neljä palkintosijaa sijoittuen sarjan kolmanneksi 52 pisteellään. Bianchi jatkoi kaudella 2011 GP2:ssa edelleen ART tiimissä. Toinen kausi ei mennyt ihan odotusten mukaisesti, vaikka hän ottikin ensimmäisen GP2 voittonsa Silverstonen pitkässä kilpailussa. Hän jäi jälleen sarjan kolmanneksi ja keräsi 53 pistettä.


title: Jules Bianchi

text: Bianchi kilpaili myös kaudella 2011 Aasian GP2-sarjassa. Hän otti paalupaikan ja voitti Abu Dhabin ensimmäisen kilpailun. Hän sijoittui sarjan toiseksi keräten 18 pistettä.


title: Jules Bianchi

text: Vuonna 2012 Bianchi kilpaili World Series by Renault -sarjassa. Hän sijoittui sarjan toiseksi saavuttaen kolme voittoa, viisi paalupaikkaa ja seitsemän kilpailun nopeinta kierrosta.


title: Jules Bianchi

text: Hyvän menestyksensä ansiosta Bianchi sai joulukuussa 2009 mahdollisuuden testata Ferrarin Formula 1 -autoa kaksipäiväisissä testeissä. Testit sujuivat hyvin ja pian julkistettiin tieto monivuotisesta sopimuksesta Ferrarin ja Bianchin välillä. Myöhemmin Bianchi nimitettiin Ferrarin uuden kuljettaja-akatemian ensimmäiseksi kuljettajaksi. 11. marraskuuta 2010 ilmoitettiin Bianchin sopimus Ferrarin testi- ja varakuljettajana kaudella 2011.


title: Jules Bianchi

text:
Hän toimi kaudella 2012 Force India-tallin testikuljettajana. Hän sai tilaisuuden ajaa tallin toista autoa perjantain vapaissa harjoituksissa. Vuonna 2013 Bianchi olisi vahvasti ehdolla tallin kilpakuljettajaksi. Hän olikin mukana Jerezin talvitesteissä ajamassa tallin uutta autoa. Lopulta helmikuun lopussa vahvistettiin Adrian Sutilin palaavan Force Indian kuljettajaksi. Bianchi kuitenkin sai lopulta paikan Marussialta Luiz Razian sopimuksen purkauduttua maksuvaikeuksien vuoksi. Bianchi ei saavuttanut pisteitä ensimmäisellä kaudellaan. Parhaaksi sijoitukseksi jäi Malesian GP:n 13:s sija, joka oli koko häntäpään tallien kauden paras kisasijoitus. Bianchi jatkoi Marussialla kaudella 2014. Monacon GP:ssä hän onnistui ajamaan yhdeksänneksi, saavuttaen itselleen sekä Marussia -tallin uran ensimmäiset MM-pisteet. Ne jäivät myös Bianchin uran ainoiksi MM-pisteiksi.
Japanin GP:ssä, 5. lokakuuta 2014 Bianchi joutui vakavaan onnettomuuteen menetettyään autonsa hallinnan sateen kastelemalla radalla ja törmäsi hetkeä aiemmin samaan paikkaan keskeyttäneen Adrian Sutilin autoa nostaneeseen nostotraktoriin. Bianchi vietiin tajuttomana ambulanssilla Japanin Yokkaichiin, Mien prefektuurissa sijaitsevaan sairaalaan. Sairaalassa Bianchilla todettiin diffuusi aksonivaurio eli traumaattinen aivovamma. Hänen tilansa oli kriittinen mutta vakaa.


title: Jules Bianchi

text: 19. marraskuuta 2014 uutisoitiin Bianchin tilan hieman kohentuneen siten että hän ei ole enää keinotekoisessa koomassa, mutta on kuitenkin tajuton ja että hän pystyy hengittämään ilman hengityskonetta. Hänet siirrettiin Japanista kotimaahansa Ranskaan jatkohoitoon.


title: Jules Bianchi

text: Ranskassa sairaalahoidossa ollut Bianchi pysyi kuitenkin tajuttomana. Hän kuoli 17. heinäkuuta 2015 onnettomuudessa tulleisiin vammoihin kotikaupungissaan Nizzassa.


title: Jules Bianchi

text: Bianchi on ensimmäinen F1-kisassa saamiinsa vammoihin kuollut kuljettaja sitten Ayrton Sennan, joka kuoli vuoden 1994 San Marinon Grand Prix’ssa.


title: Jules Bianchi

text: Kansainvälinen autoliitto (FIA) ilmoitti 20. heinäkuuta 2015 jäädyttävänsä Bianchin numeron 17 Formula 1 -sarjassa.


title: Jules Bianchi

text: Bianchi haudattiin 21. heinäkuuta Nizzassa. Siunaustilaisuuteen Sainte-Réparate -tuomiokirkossa osallistui lukuisia F1-kuljettajia, muun muassa uransa jo lopettaneet ranskalaiskuljettajat Alain Prost ja Olivier Panis. Nykyisistä kuljettajista paikalla olivat muun muassa maailmanmestarit Jenson Button, Lewis Hamilton ja Sebastian Vettel.


title: Jules Bianchi

text:
Kuolemaan johtanut ulosajo.
• Abu Dhabin GP:ssä 2014 jaettiin tuplapisteet.


title: Arttu Ratinen

text: Arttu Pekka Ratinen (s. 4. helmikuuta 1974 Helsinki) on suomalainen näyttelijä, joka näyttelee tällä hetkellä Tampereen Teatterissa. Ratinen on näytellyt myös Yle TV2:n draamasarjassa "Hovimäki". Vuoden 2013 Yle TV2:n joulukalenterissa ”Toljanteri tonttujen tonttuna” hänet nähtiin leipurimestari Ylerminä. Ratinen on opiskellut Nätyllä vuosina 1995–1999. Valmistusvuonnaan hänet kiinnitettiin Tampereen Teatteriin, jossa hän oli vieraillut jo opiskeluaikanaan. Ratisen erityistaito on saksofonin soitto. Hän on Tampereen Teatterin näyttelijäyhdistyksen puheenjohtaja.


title: Sanasta miestä

text: Sanasta miestä tarkoittaa seuraavia asioita:


title: Tsitsi Dangarembga

text: Tsitsi Dangarembga (s. 1959 Mutoko, Rhodesia) on zimbabwelainen kirjailija ja elokuvaohjaaja. Hänen esikoisromaaninsa "Nervous Conditions" (1988) sai Kansainyhteisön kirjallisuuspalkinnon vuonna 1989. Teoksesta on muodostunut afrikkalaisen kirjallisuuden moderni klassikko. Dangarembga on kirjoittanut myös useita muita teoksia, kuten näytelmiä.


title: Tsitsi Dangarembga

text: Dangarembga vietti osan lapsuudestaan Englannissa. Hän opiskeli lääketiedettä Cambridgen ja psykologiaa Zimbabwen yliopistolla. Hänen ohjaamansa "Everyone’s Child" (1996) on ensimmäinen mustan zimbabwelaisen naisen ohjaama koko illan elokuva.


title: Hawaii Five-O

text: Hawaii Five-O oli yhdysvaltalainen Havaijille sijoittuva poliisisarja, jota CBS esitti vuosina 1968–1980. Sarja kuvaa Havaijin kuvernööriä Paul Jamesonia avustavan erikoisyksikön toimintaa. Kuvernööriä näytteli Richard Denning ja erikoisyksikön päällikköä etsivä Steve McGarrettia esitti Jack Lord.


title: Hawaii Five-O

text: Sarjan tunnussävel nousi The Venturesin esittämänä Yhdysvaltain singlelistalla sijalle neljä vuonna 1969. Kappaleen sävelsi Morton Stevens. Hän vastasi suurelti myös sarjan muusta musiikista, ja hänet palkittiin Emmy-palkinnolla vuosina 1970 ja 1974.


title: Hawaii Five-O

text: Sarja käsittelee hyvin monenlaisia rikoksia. Yleisimmät rikokset ovat murhia. Muita rikoksia ovat esimerkiksi kidnappauksia, mielisairaiden ihmisten linnoittautumisia ja kansainvälisiä selkkauksia. Ryhmän arkkivihollisena toimii kiinalainen Wo Fat.


title: Eero Naapuri

text: Eero Johannes Naapuri (29. joulukuuta 1918 Lammi – 14. joulukuuta 1987 Helsinki) oli suomalainen mestarihiihtäjä ja eversti.


title: Eero Naapuri

text: Naapuri toimi sotilaspartiohiihdossa johtajana hopealle sijoittuneen Suomen partiossa 1948 St. Moritzin olympialaisissa. Naapurin johtama partio sijoittui hopealle myös kaksi vuotta myöhemmin Lake Placidissa hiihdon MM-kisoissa. Naapuri toimi mm. 1970-luvulla Pohjois-Karjalan rajavartioston komentajana.


title: Eero Naapuri

text: Naapuri sijoittui Sverdlovskin hiihtokilpailuissa 10. tammikuuta 1954 30 kilometrillä 38:nneksi ja 15. tammikuuta 50 kilometrillä 19:nneksi.


title: Matti Ylöstalo -palkinto

text: Matti Ylöstalo -palkinto on Suomen Asianajajaliiton säätiön myöntämä arvostettu palkinto ansioituneelle asianajajalle. Palkinto on nimetty professori Matti Ylöstalon mukaan.


title: Matti Ylöstalo -palkinto

text: Palkinto on myönnetty seuraaville henkilöille:


title: Vendetta (albumi)

text: Vendetta on power metal -yhtye Celestyn neljäs studioalbumi, joka julkaistiin 18. maaliskuuta 2009. Levyllä on mukana Tampereen kaupunginorkesteri sekä sekakuoro. Levyn orkesteri ja kuoro osuudet on sovittanut oopperalaulaja, säveltäjä ja kapellimestari Kalevi Olli.


title: Vendetta (albumi)

text: Albumi nousi Suomen virallisen listan sijalle 30.


title: Vendetta (albumi)

text: Kaikki kappaleet säveltänyt Celesty ja sanoittanut Jere Luokkamäki


title: HMS Inconstant (H49)

text: HMS Inconstant (viirinumero H49) oli Britannian Kuninkaallisen laivaston I-luokan hävittäjä, joka palveli toisessa maailmansodassa.


title: HMS Inconstant (H49)

text: Turkin hallitus tilasi 1939 Vickers Armstrongilta laivastolleen kaksi alusta, joista toisen piti oli nimeltään "TCG Muavenet". Aluksen köli laskettiin 24. toukokuuta 1939 telakkanumerolla 747. Britannian hallitus osti aluksen syyskuussa 1939 ja se laskettiin vesille 24. helmikuuta 1941 nimettynä "HMS Inconstantiksi".


title: HMS Inconstant (H49)

text: "HMS Inconstant" valmistui 24. tammikuuta 1942, minkä jälkeen aloitettiin aluksen vastaanottokokeet. Kokeiden päätyttyä alus varustettiin ja se purjehti Scapa Flowhun, jossa se oli helmikuun koulutettavana. Koulutuksen päätyttyä alus liitettiin osaksi luoteiselle reitille sijoitettuja laivastoyksiköitä Scapa Flowssa.


title: HMS Inconstant (H49)

text: Alus suojasi maaliskuussa saattuetta PQ12 ja palaavaa saattuetta QP8. Se suojasi 23. maaliskuuta saattuetta WS17 yhdessä "HMS Javelinin" ja "HMS Pakenhamin" kanssa. Se erkani 31. maaliskuuta saattueesta suojaten "HMS Illustriousia" matkalla Freetowniin. Alus palasi 9. huhtikuuta Freetownissa saattueen suojaksi. Se erkani 18. huhtikuuta Kapkaupunkissa saattueesta, minkä jälkeen se aloitti matkansa Durbaniin ja edelleen Mombasaan. "HMS Inconstant" liittyi 12. Hävittäjälaivueeseen aloittaen valmistautumisen Madagaskarin operaatioihin.


title: HMS Inconstant (H49)

text: Alus oli 5. toukokuuta laivueen mukana Madagaskarin maihinnousuun osallistuneiden laivastovoimien suojana. Alus erkani 12. toukokuuta osastosta aloittaen matkansa Aleksandriaan Välimeren laivastoon.


title: HMS Inconstant (H49)

text: "HMS Inconstant" suojasi 12. kesäkuuta laivastoa, joka lähti operaatio Vigorousiin. Alus liittyi 14. kesäkuuta saattue MW11:n lähisuojaukseen. Se joutui seuraavana päivänä ilmahyökkäykseen ja saattue oli ylivoimaisen Italian laivaston osaston uhkaama. Vielä samana päivänä saattue joutui Saksan laivaston E-veneiden maaliksi, jolloin risteilijä "HMS Newcastleen" osui torpedo. Hyökkäys ja niiden aiheuttamien vaurioiden vuoksi operaatio peruutettiin, minkä jälkeen saattue suojueineen palasi Aleksandriaan. Alus saapui seuraavana päivänä laivaston mukana Aleksandriaan, minkä jälkeen se siirrettiin Kilindiniin.


title: HMS Inconstant (H49)

text: "HMS Inconstant" oli heinä-elokuun laivueen mukana saattueiden suojana Intian valtamerellä. Alus määrättiin Madagaskarin lopulliseen valtaukseen, johon se osallistui 10. syyskuuta (operaatio Stream). Se vapautettiin 23. syyskuuta operaatiosta, minkä jälkeen alus palasi saattueiden suojaksi Intian valtamerelle.


title: HMS Inconstant (H49)

text: Alus pelasti joulukuussa yhdessä "HMS Freesian" kanssa 44 eloonjäänyttä "SS Empire Gullilta", jonka Saksan laivaston sukellusvene "U-177" oli upottanut 12. joulukuuta Maputon länsipuolella.


title: HMS Inconstant (H49)

text: "HMS Inconstant" määrättiin tammikuussa huoltoon kotimaahan, minkä yhteydessä alus muutettaisiin sukellusveneidentorjuntaan soveltuvaksi saattajaksi. Alus matkasi helmikuussa kotimaahan ja se siirrettiin 25. helmikuuta Devonportin telakalle.


title: HMS Inconstant (H49)

text: Alus aloitti huhtikuussa satamakokeet, jolloin se liitettiin valmistuttuaan 8. Saattajaryhmään läntisen reitin alaisuuteen. Se palasi palvelukseen 1. toukokuuta aloittaen valmistautumisen operaatioihin. Alus liittyi saattajaryhmäänsä, jonka muodostivat "HMS Westcott", "HMS Whitehall", "HMS Wrestler" sekä Puolan laivaston "ORP Garland" ja "ORP Burza".


title: HMS Inconstant (H49)

text: "HMS Inconstant" irrotettiin saattueiden suojaamisesta muodostettaessa saattajaryhmä C tukemaan Pohjois-Afrikan maihinnousun itäistä ryhmää. Alus matkasi 1. heinäkuuta Clydestä saattueen mukana operaatioalueelle. Se erkani 9 heinäkuuta saattueesta KMF19, minkä jälkeen se liittyi seuraavana päivänä saattajaryhmä C:hen. Alus upotti 12. heinäkuuta 1943 Algerin koillispuolella suojatessaan saattuetta MKF19A syvyyspommein Saksan laivaston sukellusveneen "U-409" ().


title: HMS Inconstant (H49)

text: "HMS Inconstant" määrättiin elokuussa palaamaan kotimaahan suojaamaan saattueita. Alus palasi 8. Saattajaryhmään, jonka mukana se osallistui 30. syyskuuta Azorien miehitykseen suojatessaan saattuetta. Se vapautui tehtävästä operaation päätyttyä 8. lokakuuta.


title: HMS Inconstant (H49)

text: Alus suojasi 20. lokakuuta ryhmän mukana saattuetta SC145. Saattueen reittiä muutettiin 28. lokakuuta, kun todettiin sukellusveneryhmä Seigfriedin olevan aiemmalla reitillä. Se suojasi 19. marraskuuta saattuetta JW54A yhdessä hävittäjä "HMS Whitehallin", korvetti "HMS Heatherin" ja miinanraivaaja "HMS Hussarin" kanssa. Alus erkani 24 marraskuuta saattueesta saavuttuaan Kuolan niemimaalle. Se liittyi 27. marraskuuta palaavaan saattueeseen RA5B, josta alus erkani 9. joulukuuta Loch Ewessä matkaten Clydeen.


title: HMS Inconstant (H49)

text: "HMS Inconstant" siirrettiin 10. joulukuuta Clydessä telakalle. Alus palasi palvelukseen 12. tammikuuta 1944. Alus siirtyi 18. tammikuuta Islantiin suojaamaan saattueita.


title: HMS Inconstant (H49)

text: Alus suojasi 21. tammikuuta Islannista Kuolan niemimaalle saattuetta JW56A, josta se erkani 26. tammikuuta liittyen palaavaan saattueeseen. Se pelasti samana päivänä 68 eloonjäänyttä amerikkalaiselta rahtilaivalta "SS Andrew G. Curtinilta", jonka sukellusvene "U-716" upotti Norjanmerellä. Alus suojasi 29. tammikuuta saattuetta JW56B, josta se erkani 1. helmikuuta saavuttaessa Kuolan niemimaalle. Se liittyi 3. helmikuuta palaavaan saattueeseen RA56, josta se erkani 9. helmikuuta.


title: HMS Inconstant (H49)

text: "HMS Inconstant" siirrettiin seuraavana päivänä luoteisen reitin alaisuuteen suojaamaan saattueita sekä Kotilaivaston aluksia. Alus suojasi 27. maaliskuuta saattuetta JW58 "HMS Impulsiven" kanssa. Se siirrettiin 29. maaliskuuta suojaamaan risteilijä "HMS Diademia" ja saattuetukialuksia "HMS Activityä" ja "HMS Trackeria". Suojaus erkani 4. huhtikuuta saattueesta sen saavuttua määränpäähänsä.


title: HMS Inconstant (H49)

text: Alus liittyi 7. huhtikuuta palaavaan saattueeseen RA58, josta se erkani 12. huhtikuuta Loch Ewessä. Alus matkasi 18. huhtikuuta yksin Kuolan niemimaalle suojatakseen saattueen RA59 kotimatkan. Se saapui 23. huhtikuuta Kuolan niemimaalle, josta se aloitti paria päivää myöhemmin saattueen mukana kotimatkansa. Alus erkani 6. toukokuuta saattueesta ja se liittyi seuraavana päivänä Kotilaivastoon.


title: HMS Inconstant (H49)

text: "HMS Inconstant" siirrettiin 29. toukokuuta 14. Saattajaryhmään Kanaalin alueen sukellusveneentorjuntaan. Aluksen kotisatamaksi vaihtui Plymouth. Se upotti 18. kesäkuuta 1944 Englannin kanaalissa Guernseyn lounaispuolella syvyyspommein sukellusvene "U-767":n yhdessä "HMS Famen" ja "HMS Havelockin" kanssa ().


title: HMS Inconstant (H49)

text: Alus oli elokuussa huollettavana telakalla Liverpoolissa, josta se palasi ryhmäänsä syyskuussa. Se poistettiin lokakuussa palveluksesta ja siirrettiin uuteen huoltoon. Alus matkasi Thames-joelle ja se siirrettiin Green and Silley Weirin telakalle Lontoossa, mistä se siirrettiin marraskuussa edelleen Devonportin telakalle viimeisteltäväksi.


title: HMS Inconstant (H49)

text: "HMS Inconstant" palasi tammikuussa 1945 ryhmäänsä Liverpoolissa aloittaen saattueiden suojaamisen sekä sukellusveneidentorjunnan Irlanninmerellä. Alus siirrettiin toukokuussa telakalle Liverpoolissa, josta se palasi lyhyen käynnin jälkeen ryhmäänsä.


title: HMS Inconstant (H49)

text: "HMS Inconstant" siirrettiin 13. syyskuuta Devonportin telakalle. Alus palasi 27. tammikuuta 1946 telakalta ja se palautettiin 9. maaliskuuta 1946 Istanbulissa Turkille, joka liitti sen laivastoonsa nimellä "TGC Muavenet". Alus romutettiin 1960.


title: Velkojansuoja

text: Velkojansuoja on varallisuusoikeuden haltijan turva ulosmittaus- ja konkurssivelkojia vastaan silloin, kun haltijan oikeusperuste on syntynyt ennen ulosmittauksen toimittamista tai konkurssin alkamista. Myöhempi velkojataho voi olla esimerkiksi sopimuskumppani tai esineen haltija. Velkojansuojaa koskevia kysymyksiä joudutaan ratkomaan muun muassa pohdittaessa vuokrasopimuksen tai panttaussopimuksen sitovuutta omistajan konkurssissa, joka on alkanut sopimuksen päättymisen jälkeen. Myyjän velkojansuoja tulee kyseeseen silloin, kun ratkotaan omistuksenpidätysehdon sitovuutta ostajan konkurssissa, joka on alkanut kaupan päättymisen jälkeen. Velkojansuoja ulosmittausvelkojia vastaan tarkoittaa haltijan varallisuusoikeuden pysymistä voimassa ulosmittausmenettelyssä, ellei vakuusvelkojilla ole kumoavaa oikeutta. Vastaava tilanne on suoja konkurssivelkojia vastaan.


title: Velkojansuoja

text: Velkojansuojan saaminen edellyttää yleensä sitä, että oikeuden kohde on yksilöity. Useimmiten tarvitaan myös jokin julkisuutta tuottava toimi. Sellaisia ovat kirjaaminen eli kiinnitys tai rekisteröinti sekä hallinnan siirto ja siirtoilmoitus. Velkojansuojan lähikäsite on vaihdantasuoja. Molempien alat ovat osittain yhteneväisiä.


title: HMS Ithuriel

text: HMS Ithuriel (viirinumero H05) oli Britannian Kuninkaallisen laivaston I-luokan hävittäjä, joka palveli toisessa maailmansodassa.


title: HMS Ithuriel

text: Alus oli alun perin Turkin Vickers Armstrongin telakalta tilaama "Gayret", jonka kölilaskettiin 24. toukokuuta 1939. Britannian hallitus lunasti aluksen toisen maailmansodan puhjetessa sen ollessa edelleen telakalla.


title: HMS Ithuriel

text: "HMS Ithuriel" oli helmikuussa 1942 valmistajan koeajoissa ja se katsottiin valmiiksi 3. maaliskuuta, jolloin se siirrettiin hyväksyttäväksi. Alus päätettiin ottaa palvelukseen ja se sijoitettaisiin Itäiseen laivastoon. Alus varustettiin Clydessä, jonka jälkeen se aloitti 14. maaliskuuta koulutusjakson Greenockissa.


title: HMS Ithuriel

text: "HMS Ithuriel" aloitti jo samana päivänä matkan Gibraltarille liittyäkseen 13. Hävittäjälaivueeseen, jonka mukana se oli 19. huhtikuuta suojaamassa Maltalle lentokonetäydennystä toimittavia lentotukialuksia operaatio Calendarissa sekä uudelleen 8. toukokuuta operaatio Boweryssä.


title: HMS Ithuriel

text: "HMS Ithuriel" suojasi lentokoneita Maltalle toimittavia aluksia edelleen 17. toukokuuta operaatiossa LB, 2. kesäkuuta operaatiossa Style ja 8. kesäkuuta operaatiossa Salient.


title: HMS Ithuriel

text: "HMS Ithuriel" liitettiin 11. kesäkuuta Force X:ään, jonka tehtävänä oli suojata saattueen WS19S matka Maltalle Sisilian kapeikon kautta (operaatio Harpoon). Saattue joutui 14. kesäkuuta useiden ilmahyökkäysten kohteeksi. Alus erkani saattueesta seuraavana päivänä yhdessä risteilijä "HMS Cairon" ja Force X:n hävittäjien kanssa hyökätäkseen Italian laivaston risteilijöitä "Montecuccolia" ja "Di Savoiaa" vastaan. Alus palasi 18. kesäkuuta Gibraltarille operaation päätyttyä.


title: HMS Ithuriel

text:
"HMS Ithuriel" suojasi lentokoneita Maltalle toimittavia aluksia 15.-16. heinäkuuta operaatiossa Pinpoint sekä 20.-22. heinäkuuta operaatiossa Insect.
"HMS Ithuriel" liitettiin 11. elokuuta Maltan saattueeseen WS21S (operaatio Pedestal). Seuraavana päivänä saattue joutui jatkuvien ilma- ja sukellusvenehyökkäysten kohteeksi. Alus ja "HMS Pathfinder" hyökkäsivät 12. elokuuta Bizertan edustalla syvyyspommein Italian laivaston sukellusveneen "Cobalton" kimppuun pakottaen sen pintaan. "HMS Ithuriel" upotti sukellusveneen ajamalla sen päälle, minkä jälkeen se pelasti 41 sukellusveneen miehistönjäsentä. Aluksen keula vaurioitui pahoin törmäyksessä, joten se joutui palaamaan Gibraltarille.


title: HMS Ithuriel

text: "HMS Ithurielin" saavuttua Gibraltarille se siirrettiin 14. elokuuta telakalle korjattavaksi. Alus aloitti 24. elokuuta matkan Englantiin varsinaisia korjauksia varten. Se otettiin 30. elokuuta Liverpoolissa kaupalliselle telakalle. Alus siirrettiin syyskuussa keulan korjaamisen jälkeen Portsmouthin telakalle modernisoitavaksi.


title: HMS Ithuriel

text:
"HMS Ithuriel" palasi palvelukseen 24. lokakuuta, minkä jälkeen se siirtyi Gibraltarille tukemaan Pohjois-Afrikan maihinnousua. Alus suojasi matkalla joukkojenkuljetussaattuetta.
"HMS Ithuriel" joutui Bonessa 27. marraskuuta Saksan ilmavoimien hyökkäyksen kohteeksi, jolloin aluksen lähelle osui kaksi pommia. Kumpikin pommi räjähti aluksen alla, mikä aiheutti pahoja rakenteellisia vaurioita aluksen perässä. "HMS Quentinin" avustaman alus tyhjennettiin vedestä ja se hinattiin satamalaituriin. Aluksen takimmaiset tykkitornit poistettiin, jolloin todettiin takarungon katkeaminen.


title: HMS Ithuriel

text: "HMS Ithuriel" ajettiin 29. marraskuuta matalikolle, jossa aloitettiin tilapäiskorjaukset. Aluksen korjaus jouduttiin joulukuussa keskeyttämään tarvikkeiden puutteen vuoksi. Korjauksia jatkettiin tammikuussa 1943, jotta alus saataisiin hinattavaan kuntoon.


title: HMS Ithuriel

text: "HMS Ithuriel" hinattiin 27. helmikuuta Algiersiin, jossa se todettiin maaliskuussa paikallisin välinein korjauskelvottomaksi. Alus makasi huhtikuusta heinäkuuhun Algiersissa odottamassa päätöstä kohtalostaan.


title: HMS Ithuriel

text: "HMS Ithurielin" hinaaminen aloitettiin 18. elokuuta Algiersista Gibraltarille, jossa se sijoitettiin varaosiksi. Alusta käytettiin lokakuusta kesäkuuhun 1944 majoitustilana sekä koulutukseen. Se oli heinäkuussa valmisteltavana hinausta varten.


title: HMS Ithuriel

text: Hinaaja "HMS Prosperous" otti 1. elokuuta aluksen hinaukseen. Alukset saapuivat 8. elokuuta Plymouthiin, jossa "HMS Ithuriel" poistettiin palveluksesta ja se sijoitettiin poistolistalle. Alus myytiin BISCOlle, joka siirsi sen P & W McLellanille. Alus aloitti 11. elokuuta matkansa Bo'hnessiin lähelle Edinburghia, jonne se saapui 13. elokuuta romutettavaksi.


title: Mite se teiä...?

text: Mite se teiä...? on rap-yhtye Kemmurun esikoisalbumi, joka julkaistiin vuonna 2003 levymerkillä Hella Records. Albumilla ei ollut vielä mukana yhtyeen kolmatta jäsentä DJ J-Lainia. Monsp Records julkaisi albumista uudenpainoksen vuonna 2010. Albumi sisältää uusien kappaleiden lisäksi myös "Kemmuru EP:n" kappaleet kokonaisuudessaan.


Suomen Taideyhdistyksen kirjallisuuspalkinto on vuosittain jaettava palkinto, jonka Suomen Taideyhdistys myöntää kirjoittajille ja toimittajille teoksista, jotka ovat merkittävällä tavalla edistäneet suomenkielistä taidekirjallisuutta ja taiteen tuntemusta. Joinain vuosina on myönnetty myös kunniamainintoja; vuonna 2004 annettiin kunniamaininta poikkeuksellisesti neljälle kuvataiteilijalle. Vuonna 2010 jaettiin myös erikoispalkinto.


title: Suomen Taideyhdistyksen kirjallisuuspalkinto

text: Vuonna 2015 palkinnon arvo oli 10 000 euroa.


title: Laiska Leppone

text: Laiska Leppone (oikealta nimeltään Sami Kallioinen) on suomalainen hip hop -artisti Janakkalan Turengista. Leppone levyttää Firma Recordsille.


title: Rokotusinfo

text: Rokotusinfo ry on vuonna 2002 perustettu suomalainen yhdistys, joka on maininnut tavoitteekseen muun muassa edistää kunkin itsemääräämisoikeutta omien ja lastensa rokotusten tai rokottamattomuuden suhteen sekä edistää monipuolisen rokotuksiin liittyvää informaation saatavuutta. Yhdistys ei edusta terveydenhuollon ammattilaisia tai heidän näkemyksiään. Yhdistystä pidetään tosiasiallisesti rokotusvastaisena.


title: Rokotusinfo

text: Yhdistys perustettiin vuonna 2002. Perustajansa Jyrki Kuoppalan vuonna 2009 antaman lausunnon mukaan toiminnassa ei ole mukana terveydenhoidon ammattihenkilöitä. Tekniikan ylioppilas ja ”verkkotoiminnan pioneeri” Kuoppala rakensi yhdistyksen toiminnan internetin varaan. Tätä ennen rokotevastaista viestintää oli verkossa tuottanut muun muassa Marja Tuomela Kansalaisten bioturvayhdistyksessä. Nettiviestinnän lisäksi yhdistys lähetti tiedotteita, kanteluja ja tutkintapyyntöjä. Yhdistys sai julkisuutta etenkin vuoden 2009 sikainfluenssaepidemian yhteydessä. Kuoppalan mukaan yhdistys ei anna suositusta sikainfluenssarokotuksen ottamisesta tai ottamatta jättämisestä eikä sillä ole yleistä myönteistä tai kielteistä kantaa rokotuksiin. Se kokoaa sivulleen rokotuksia koskevia uutisia ja suodattaa tietoa. Alkuvuosina Rokotusinfo järjesti myös tapahtumia muun muassa yhdessä antroposofiseen liikkeeseen kuuluvan Luonnonlapsi-yhdistyksen kanssa. Nykyään toiminta keskittyy facebook-sivulle. Yhdistys on vastustanut uutta tartuntatatautilakia, tuhkarokon määrittelemistä yleisvaaralliseksi taudiksi. Se sallisi myös rokottamattomien työntekijöiden olemisen terveydenhoidon asiakas- ja potilastiloissa.


title: Rokotusinfo

text: Yhdistys arvosteli 2000-luvulla Kansanterveyslaitoksen päällekkäisiä rooleja rokotteiden hankinnasta päättävänä viranomaisena, rokotteiden haittoja seuraavana tahona ja yksityisten rokotevalmistajien lukuun ja rahoituksella rokotetutkimuksia tekevänä tahona. Kansanterveyslaitoksen linjattuna toimintapolitiikkana oli hankkia toimintasuunnitelmiensa toteuttamiseen mahdollisimman paljon ulkoista rahoitusta. Rokotusinfon mukaan rokotevalmistajien laitoksen tutkimustoimintaan antama rahoitus sopi huonosti yhteen laitoksen rokotusohjelman muutoksia valmistelevien tehtävien, rokotushaittojen seurannan ja rokotehankinnan kanssa. Eturistiriitoja aiheutti yhdistyksen mukaan muun muassa se, että Kansanterveyslaitoksen rokoteosaston palkka- ja muista kuluista maksettiin yli puolet ulkopuolisella rahoituksella. Suurina Kansanterveyslaitoksen ulkopuolisina rahoittajina ovat olleet rokotevalmistajat, muun muassa vuosina 2003–2005 rokotevalmistaja GlaxoSmithKline, samoin vuonna 2006. Kansanterveyslaitos ja Stakes yhdistyivät 1. tammikuuta 2009 Terveyden ja hyvinvoinnin laitokseksi.


title: Rokotusinfo

text: Yhdistystä on kritisoitu sen tavasta julkaista yksipuolista, valikoivaa ja paikkansapitämätöntä rokotusvastaista informaatiota ja väitteitä sekä pelottelukampanjoinnista. Terveyden ja hyvinvoinnin laitoksen THL:n ylijohtaja Juhani Eskola on arvostellut Rokotusinfon rokotteista esittämiä väitteitä vääristyneiksi. Joulukuussa 2009 Skepsis ry myönsi yhdistykselle Huuhaa-palkinnon "yksipuolisen ja näennäiskriittisen rokotetiedon levittämisestä".


title: Metsänhoidollisia toimenpiteitä

text: Metsänhoidollisia toimenpiteitä on Ritva Kovalaisen ja Sanni Sepon valokuvateos. Kuvateoksena teos jatkaa osin jo unohtunutta valokuvauksen yhteiskuntakriittistä perinnettä.


title: Metsänhoidollisia toimenpiteitä

text: Teos sai 2009 Suomen Taideyhdistyksen kirjallisuuspalkinnon. Palkintolautakunnan perustelujen mukaan se kertoo kriittisesti, siitä "mihin pelkkää taloudellista hyötyä tavoittelevat metsänhoidolliset toimenpiteet ovat johtaneet".


title: HuudiBoogie

text: HuudiBoogie on suomalaisen rap-artisti Laiska Lepposen neljäs studioalbumi, joka julkaistiin toukokuussa 2009 Firma Records -levy-yhtiön kautta. Kappale "Still häslin" on ilmaisladattavana Redrum-187 -sivustolla ja siitä julkaistiin musiikkivideo tammikuussa 2011.


title: Virtsarakon ekstrofia

text: Virtsarakon ekstrofia on synnynnäinen epämuodostuma, sikiöaikana tapahtunut virtsarakon ja -putken sulkeutumatta jääminen. Jo raskauden ensimmäisinä viikkoina tapahtuva häiriö on aiheuttajaltaan tuntematon. Useimmat tapaukset ovat satunnaisia. Epämuodostumasta kärsivien rakko on kokonaan avoin, alavatsan ihossa kiinni oleva epiteelipintainen levy.


title: Virtsarakon ekstrofia

text: Epämuodostumaan liittyy useita muita poikkeavuuksia, joista jopa kaikki voivat esiintyä yhdessä. Tällaisia ovat muiden muassa virtsarakkoon epätavallisesti saapuvat virtsanjohtimet, virtsarakon alhainen kapasiteetti ja pojilla ylöspäin kiristynyt siitin. Epämuodostuma on pojilla 2–3 kertaa yleisempi kuin tytöillä. Yksi 30 000 syntyvästä lapsesta kärsii epämuodostumasta. Jos perheessä yhdellä lapsella on rakkoekstrofia, on sen ilmeneminen toisellakin lapsella todennäköisempää. Virtsarakon ekstrofiaa hoidetaan useilla leikkauksilla vuosien mittaan.


title: Anja Blieninger

text: Anja Blieninger (s. 15. kesäkuuta 1981 Garmisch-Partenkirchen) on saksalainen alppihiihtäjä. Blieninger laskee pujottelua ja suurpujottelua.


title: Anja Blieninger

text: Helmikuussa 2001 hän kisasi ensimmäistä kertaa Alppihiihdon maailmancupissa, pujottelussa Garmisch-Partenkirchenissä.


title: Anja Blieninger

text: Anja Blieningerin kotisivut


title: Kauko Heikkilä

text: Kauko Tapio Heikkilä (3. helmikuuta 1910 Ikaalinen – 31. lokakuuta 1957 Pori) oli suomalainen opettaja ja kirjailija. Hän käytti myös nimimerkkiä "Heikki Upari".


title: Kauko Heikkilä

text: Äidinkielenopettajana toiminut Heikkilä julkaisi omalla nimellään muun muassa runoja ja näytelmiä sekä kirjailijanimellä "Heikki Upari" nuorten seikkailukirjoja.


title: Kauko Heikkilä

text:
Omalla nimellä:
Nimimerkillä "Heikki Upari":


title: Head Automatica

text: Head Automatica on yhdysvaltalainen yhtye, jonka perustaja on Glassjaw-yhtyeessä ollut Daryl Palumbo.


title: Head Automatica

text:
Yhtyeen debyyttialbumi "Decadence" julkaistiin 17. elokuuta 2004. Albumi sijoittui Billboard-lehden top 200-albumilistalle ja Top Heatseekers-listalle.
Toisen albuminsa, nimeltään "Popaganda" yhtye julkaisi 6. kesäkuuta 2006. Ensimmäisen albumin tuotti Dan Nakamura ja toisen albumin Howard Benson, joka tunnetaan työskentelystä P.O.D.in ja Coldin kanssa.


title: Head Automatica

text: Vuonna 2006 yhtye oli kiertueella yhdessä muun muassa Coheed and Cambrian ja Avenged Sevenfoldin kanssa.


title: Afallia

text: Afallia on tila, jossa muutoin anatomisesti miespuolinen henkilö syntyy ilman siitintä. Tällainen epämuodostuma on hyvin harvinainen. Afalliaa on dokumentoitu vasta noin kahdeksankymmentä tapausta (2008). Tyypillisesti afalliaan liittyy muita vakavia poikkeavuuksia.


title: Afallia

text: Afalliasta käytetään myös nimitystä "siittimen agenesia".


title: Martti Juutilainen

text: Martti Veikko Sakari Juutilainen (9. tammikuuta 1910 Viipuri – 15. maaliskuuta 1957) oli suomalainen komentajakapteeni ja kirjailija.


title: Martti Juutilainen

text: Juutilainen oli mukana kouluttajana kahdella Suomen Joutsenen valtameripurjehduksella 1932–1933 ja 1937–1938. Hän kirjoitti kirjan Suomen Joutsenen tekemistä kahdeksasta valtameripurjehduksesta ja hän toimi myös Laivasto-lehden päätoimittajana. Kuurilan junaturmassa kuollut Juutilainen on juoksija Pekka Juutilaisen isä.


title: Kaktuspeukaloinen

text: Kaktuspeukaloinen ("Campylorhynchus brunneicapillus") on Pohjois-Amerikan kuivilla alueilla tavattava peukaloisiin kuuluva varpuslintu.


title: Kaktuspeukaloinen

text: Kaktuspeukaloinen on kooltaan noin 18–22 cm. Laji on heimonsa kookkamipia edustajia ja suurin Yhdysvalloissa tavattavista peukaloisista. Kaktuspeukaloisen päälaki on tumman ruskea. Selkä on pojaväriltään harmahtavan ruskea ja hyvin voimakkaasti mustan ja valkoisen pilkulliset. Päässä on valkoinen silmäkulvajuova. Linnun nokka on pitkä ja hieman kaartuva. Kurkku ja rinta ovat valkoiset ja selkeästi mustapilkulliset. Pilkut eivät erotu aivan yhtä selkeästi vatsassa, joka on väriltään kellertävän ruskea. Tummissa siivissä ja pyrstössä on valkoisia juovia.


title: Kaktuspeukaloinen

text: Kaktuspeukaloista levinneisyysalue ulottuu Yhdysvaltain lounaisosista Meksikon keskiosiin. Lajin elinympäristöä ovat kuivat aavikot, joilla kasvaa kaktuksia ja muita mehikasveja sekä jukkapalmuja, "Prosopis"-suvun puita. Lisäksi lintua tavataan avointa piikkipensaikkoa kasvavilta seuduilta. Laji on sopeutunut myös hyvin kaupunkiympäristöön, kunhan alkuperäistä aavikkokasvillisuutta on lähettyvillä.


title: Kaktuspeukaloinen

text: Kaktuspeukaloinen käyttää ravinnokseen pääasiassa hyönteisiä ja muita niveljalkaisia, mutta syö myös hedelmiä ja siemeniä. Ravintoaan lintu etsii matalista puista tai maasta. Kaktuspeukaloiset ruokailevat usein pareittain tai pieninä ryhminä.


title: Kaktuspeukaloinen

text: Kaktuspeukaloisten pesimäkausi kestää maaliskuulta heinäkuulle. Pesimäkauden aikana samalla parilla voi pesiää useaan kertaan. Pesä rakennetaan kaktuksen tai pensaikon suojiin. Koiraat voivat rakentaa useita pesämäisiä rakennelmia, joita voidaan käyttää toisen pesueen pesänä tai nukkumispaikkana. Naaras munii neljästä seitsemään vaaleanpunertavaa pilkullista munaa.


title: Tulikaste (täsmennyssivu)

text: Tulikaste tarkoittaa seuraavia:


title: Carbon Disclosure Project

text: Carbon Disclosure Project (CDP) on itsenäinen, voittoa tavoittelematon organisaatio jonka tehtävä on kerätä yrityskohtaista tietoa ilmastonmuutoksen torjunnasta, kasvihuonekaasupäästöistä ja sopeutumisesta ilmastonmuutokseen. Tiedot ovat vapaasti käytettävissä, ja niitä voivat hyödyntää mm. sijoitusyhtiöt, poliitikot, erilaiset järjestöt, tutkijat ja toimittajat. Kasvava määrä (vuonna 2009 noin 2500) yrityksiä tai organisaatiota ympäri maailman raportoi toiminnastaan CDP:lle vuosittain. Noin 475 sijoituksia tekevää instituutiota käyttää tietoja sijoutustoiminnassaan. Carbon Disclosure Project aloitti toimintansa Lontoossa vuonna 2000.


title: Valto (Valkeakoski)

text: Valto on kylä Valkeakoskella. Valto sijaitsee kaupungin eteläpuolella. Valto on haja-asutusaluetta, joka koostuu perinteisestä Vallon asutusalueesta ja uudemmasta Heikkilän asutusalueesta sekä Vallonjärven rannalla sijaitsevasta historiallisesta Vallon kylästä. Vallon takana sijaitsee Heikkilänmetsän ja Vallonjärven virkistysalue. Alue toimi osana Valkeakosken asuntomessuja 2009.


title: Vallonjärvi

text: Vallonjärvi on Pirkanmaalla Valkeakosken Sääksmäen Vallon kylällä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Vallonjärvi on osa Jumusen–Rauttunselän aluetta.


title: Vallonjärvi

text: Järvi on 1,1 kilometriä pitkä, 300 metriä leveä ja sen pinta-ala on 25 hehtaaria. Järvi sijaitsee Vanajaveden äärellä suurimmillaan 650 metriä leveän Haapasaari nimisen kannaksen takana. Vaikka järvien vedenpinnat ovat samalla tasolla, on Vallonjärvi katsottu olevan itsenäinen järvi. Sen pohjoispäähän laskee Vallonoja ja siihen yhtyvän Hallonojan ja Hattianojan yhteinen haara. Vallonoja muuttuu yläjuoksulla Arranojaksi. Vallonojaan laskee Viuhanjärven lyhyt laskuoja. Pohjoisrantaan laskee myös Valkeakosken taajama-alueella virtaava oja. Vallonjärven oma laskujoki on yli 15 metriä leveä ja 250 metriä pitkä. Se laskee Vanajaveteen Kärjenniemenselän Yrjölänlahteen, joka jää Säkkisaaren yläpuolelle. Järven rantaviivan pituus on 3,8 kilometriä. Järven lähiympäristössä on paljon peltoja ja kuusi maatilaa. Järven lähialueelle tulee Valkeakosken keskustaajaman asuntoalueet. Järven pohjoispään itäiset rannat ovat laskuojan molemmin puolin luononsuojelualuetta. Siellä sijaitsee myös lintutorni.


title: Vallonjärvi

text: Järven vedenlaatua on tutkittu kerran kevättalvella 1982. Silloin vesi on ollut kirkasta (sameusluku 2,2 FNU), näkösyvyys 0,3 metriä ja vedenväri oli ruskeaa (väriluku 120 mg (Pt)/l). Ruskea väri johtui humuksesta, jota oli liuennut veteen. Veden sähkönjohtavuus oli 10,9 mS/m, mikä on tavallinen arvo suomalaisissa järvissä. Pintaveden happipitoisuus oli 8,7 mg/l, jolloin hapen kylläisyysaste oli 61%. Veden happamuustaso oli pH 6,5, mutta samalla puskurikyky happamoitumista vastaan oli alkaliteetin mukaan hyvä (0,49 mmol/l). Vaaraa järven happamoitumisesta ei ole. Monet valuma-alueen ojista virtaavat peltoaukeiden läpi, mikä heijastuu korkeina ravinnepitoisuuksina. Fosforipitoisuus oli 53 µg/l ja typpipitoisuus oli 1700 µg/l. Nämä ovat suuria arvoja rehevöityneellekin järvelle. Myös rautaa ja mangaania oli liuennut runsaasti veteen (700 µg (Fe)/l ja 170 µg (Mn)/l). Vaikka nämä tiedot ovat vanhoja, voidaan niiden perusteella tietyin varauksin päätellä jotain järven nykytilasta.


title: Vallonjärvi

text: Vuoden 1956 peruskartassa oli Vanajaveden pinta alempana kuin nykyään, koska monet saaret olivat nieminä kiinni mantereessa. Vallonjärven rantoja kiersi leveä suokaistales, jonka takana alkoivat usein peltomaat. Valkeakosken taajaman asuntoalueet Heikkilässä olivat jo järven äärellä. Seuraavassa kartassa vuodelta 1976 on vedenpinta ylempänä ja esimerkiksi Roni on nyt saari. Samalla Vallojärven laskujoki ja tulojoki ovat leventyneet. Haapasaaren kautta on nyt rakennettu seututie 310, jolloin laskujoen yli kulkee silta.


title: Financial Times Global 500

text: Financial Times Global 500 on brittiläisen talouslehti Financial Timesin vuosittain päivittämä lista maailman 500 suurimmasta yrityksestä. Yritykset listataan niiden markkina-arvon mukaan.


title: 3. kaupunginosa (Valkeakoski)

text: 3. kaupunginosa Valkeakoskella sijaitsee aivan keskustan tuntumassa Vanajaveteen kuuluvan Yrjölänlahden rannalla. Sen osa-alueita ovat Kauppilanmäki, Yrjölä ja Heikkilä.


title: 3. kaupunginosa (Valkeakoski)

text: Kauppilanmäki on puutalovaltaista omakotialuetta, joka on rakennettu tehdastyöväkeä varten 1940-luvulla. Aluetta halkovat sen kaksi pääkatua, "Kauppilankatu" ja "Harjukatu" sivukatuineen ja -kujineen. Ennen alueella oli pieniä mökkejä, joista on muutama esimerkki Kauppilanmäen ulkoilmamuseossa. Kauppilanmäki on alueena hyvin rauhallinen ja luonnonläheinen, kaupungin vilinästä huolimatta.


title: 3. kaupunginosa (Valkeakoski)

text: Yrjölän asuinalue on rakennettu pääosin 1950-luvulla ns. rintamamiestaloista niin ikään tehdastyöväkeä varten. Yrjölässä on tämän lisäksi pienkerrostalo ja 1980-luvulla rakennettu rivitalokokonaisuus. Yrjölä on alueena rauhallista. Yrjölää halkovat sen kaksi pääkatua, "Yrjölänkatu" ja "Maijanniitynkatu-Haapasaarenkatu" sivukatuineen. Virkistysalueet ja palvelut ovat kuitenkin kävelymatkan päässä.


title: Hieron

text: Hieron ( tai ) voi viitata seuraaviin:


title: Irjala (Valkeakoski)

text: Irjala on Valkeakosken 20. kaupunginosa kaupungin keskustaajaman kaakkoispäässä. Alue on rakennettu Raikkaan ja Sassin asuinalueiden taakse 1980- ja 1990-lukujen taitteessa. Asutus koostuu omakoti- ja rivitaloista. Alue on luonnonläheinen.


title: Champagne Krug

text: Champagne Krug on ranskalainen samppanjan tuottajayritys. Sen pääkonttori sijaitsee Reimsissä. Krugin perusti 1843 saksalaissyntyinen Johann-Joseph Krug. Yrityksellä on omia viinitarhoja 20 hehtaarin alalla, mutta loput rypäleet se ostaa ulkopuolisilta viljelijöiltä, jotka toimivat yhteistyössä Krugin kanssa. Krugin omistaa nykyisin LVMH.


title: Champagne Krug

text: Talon valmistamia viinejä ovat mm. Krug Vintage (Vuosikerta), Krug Rosé ja vuosikertamerkitty blanc de blancs -viini Clos du Mesnil Le Mesnil-sur-Ogerin Grand cru -kylän ainoalta tilalta. Krugin vuosikertaviinejä tehdään vain hyvinä vuosina.


title: Champagne Krug

text: Krug valmistaa vuodessa noin puoli miljoonaa pulloa, joista 80 prosenttia Grande Cuvéeta.


title: Greatest Hits (Tom Jones)

text: Greatest Hits on Tom Jonesin vuonna 2003 julkaistu kokoelmalevy. Siihen on tiivistetty kaikki suosituimmat laulut.


title: Maila Paloheimo

text: Eeva Maila Kaarina Paloheimo (o.s. Ahvenainen; s. 7. huhtikuuta 1910 Pertunmaa) on suomalainen opettaja ja kirjailija.


title: Maila Paloheimo

text: Paloheimo valmistui vuonna 1936 Taideteollisuuskeskuskoulusta. Hän työskenteli kuvaamataidon lehtorina Mikkelin yhteiskoulussa vuosina 1945–1959, Mikkelin keskikoulussa 1959–1963, Mikkelin tyttölyseossa 1963–1965, Järvenpään yhteiskoulussa 1965–1966 ja Karjaan yhteislyseossa 1966–1975.


title: Maila Paloheimo

text: Maila Paloheimo oli vuosina 1938–1945 naimisissa kirjailija Oiva Paloheimon kanssa, mutta heidän liittonsa päättyi eroon.


title: Feltyn oireyhtymä

text: Feltyn oireyhtymä on oireyhtymä, jonka piirteet ovat nivelreuma, splenomegalia ja leukopenia. Se on pitkäaikaisen nivelreuman harvinainen komplikaatio. Leukopenia lisää sairastuneen infektioalttiutta. Sairaus on saanut nimensä Augustus Roi Feltyltä. Oireyhtymästä on käytetty myös nimitystä Still–Chauffard–Feltyn oireyhtymä Feltyn, Sir George Frederick Stillin ja Anatole Marie Émile Chauffard'n mukaan. Syndrooma kuvattiin ensi kertaa vuonna 1924.


title: Pispantalli

text: Pispantalli on teollisuusalue ja Valkeakosken 17. kaupunginosa.. Alue sijaitsee seututien 130 itäpuolella, keskustaajaman luoteisosassa. Pispantallilla on paljon teollisia yrityksiä ja Saarioisten tehdas.


title: HMS Hamadryad

text: HMS Hamaryad oli Britannian Kuninkaallisen laivaston 38-tykkinen viidennen luokan alus, fregatti. Alus oli alun perin Havannassa 1778 vesille laskettu Espanjan laivaston "Santa Matilda", jonka HMS "Donegal" ja HMS "Medusa" valtasivat 23. lokakuuta 1804 Cadizin edustalta. Se saapui 4. joulukuuta Portsmouthiin, jossa se saapumisensa jälkeen makasi ankkurissa.


title: HMS Hamadryad

text: Alus oli korjattavan ja varusteltava elokuusta 1809 heinäkuuhun 1810, jolloin sen aseistus laskettiin 36-tykkiseksi. Se otettiin palveluskäyttöön toukokuussa 1810, jolloin sen ensimmäisenä päällikkönä oli Sir Thomas Staines.


title: HMS Hamadryad

text: HMS "Hamaryad" suojasi vuonna 1811 erään saattueen matkan St. Helenalle. Aluksen päälliköksi vaihtui toukokuussa 1812 Edward Chetham. Alus valtasi yhdessä HMS "Clion" kanssa 14. lokakuuta 1812 Itämerellä 4-tykkisen kaapparin "Le Pilotinin". Alus valtasi 12. joulukuuta 3-tykkisen tanskalaisen kaapparin "Abigailin". Se oli vuoden 1814 sijoitettuna Newfoundlandiin.


title: HMS Hamadryad

text: Alus poistettiin helmikuussa 1815 palveluksesta, ja se myytiin 9. elokuuta 1815 Woolwichissa 2 610 punnalla.


title: Vappu Roos

text: Vappu Elisabet Roos (20. maaliskuuta 1910 Viipuri – 19. heinäkuuta 1997 Espoo) oli suomalainen kirjailija ja kääntäjä.


title: Digipak

text: Digipak on patentoitu CD- ja DVD-levyjen kotelointitapa sekä AGI Median omistama tavaramerkki.


title: Digipak

text: Digipak-kotelo koostuu taittuvasta kartonkirungosta, jonka sisäpintaan on kiinnitetty tarvittava yksi tai useampia, yleensä kirkkaasta muovista valmistettuja pidikkeitä, johon levyt kiinnittyvät.


title: Digipak

text: Koska Digipak-kotelot olivat ensimmäisiä kilpailijoita tavanomaiselle muoviselle cd-kotelolle, Digipak-sanalla kutsutaan usein myöhemminkin markkinoille tulleita samantapaisia kartonkikoteloita.


title: Digipak

text: Digipak-koteloa käytetään usein CD-singlelevyjen ja albumeista tehtävien erikoispainoksiin. Korkeampaa DVDigipak-koteloa käytetään vastaavasti DVD-erikoispainosten pakkauksena. Digipak-koteloiden suosio kasvoi nopeasti 2000-luvun alkuvuosina.


title: Digipak

text: Digipak-valmistajat pyrkivät vähentämään kotelotyypin ympäristökuormitusta lisäämällä kierrätysmateriaalien käyttöä, kuten valmistamalla levypidikkeitä vanhoista juomapulloista saadusta PET-muovista tai sokeriruokopohjaisesta kananmunakennopahvista.


title: Holmi-Varsanhäntä

text: Holmi ja Varsanhäntä ovat kaksi teollisuusaluetta, jotka muodostavat Valkeakosken 18. kaupunginosan. Alueella sijaitsee muun muassa Metso Paperin tehdas ja Yamarinin venetehdas. Varsanhäntä on alun perin entisen Jylhävaaran tehtaan ympärille muodostunut teollisuusalue. Holmi taas on rakennettu 2000-luvulla yritystoimintaa varten.


title: 2. kaupunginosa (Valkeakoski)

text: 2. kaupunginosa Valkeakoskella käsittää kaupungin ydinkeskustan, Tallinmäen vanhan asuinalueen sekä Kerhomajan urheilualueen.


title: 2. kaupunginosa (Valkeakoski)

text: Tallinmäen asuinalue sijaitsee Valkeakosken keskustan pohjoispuolella. Alue on pääosin 1940-luvulla rakennettua puutaloaluetta. Alueen länsilaidalla on pienkerrostaloja. Tallinmäki on vilkasliikenteistä aluetta. Valkeakosken sisääntulotie Seututie 304 alkaa Tallinmäestä. Lisäksi yksi kaupungin pääkaduista, "Lempääläntie" kulkee alueen läpi länsipuolella ja Radanvarsitie sen pohjoispuolella. Alueen sisin osa on silti melko rauhallista. Palvelut ovat keskeisen sijainnin vuoksi lähellä.


title: Kirjasniemi

text: Kirjasniemi on Valkeakosken 9. kaupunginosa, joka koostuu pääasiassa Kuitu Finland Oy:n tehdasalueesta ja Kirjasniemen kärjessä olevasta asuinalueesta. Alue sijaitsee lähellä Valkeakosken keskustaa, sen koillispuolella. Kirjasniemi on syntynyt Kuitu Finland Oy:n eli entisen Säterin tehtaan ympärille tehdasyhdyskunnaksi. Kirjasniemen päässä sijaitseva asuinalue on rakennettu tehtaan johtoa varten, viereinen Ulvajanniemen kaupunginosa työväkeä varten.


title: Abbe Sandman

text: Albert Gabriel (Abbe) Sandman (1. maaliskuuta 1910 Helsinki – 11. lokakuuta 1943 Rauma) oli suomenruotsalainen runoilija. Sandman julkaisi omakustanteena yhden kokoelman, "Vandring", joka ilmestyi 1935.


title: Abbe Sandman

text: Sandman työskenteli radiosähköttäjänä muun muassa J. A. Zachariassenin varustamon laivoilla.


title: Antinniemi

text: Antinniemi on Valkeakosken 5. kaupunginosa. Alueelle on rakennettu rintamamiestaloja tehdastyöväkeä varten 1940- ja 1950-luvuilla.Antinniemessä on kalsi tietä: Antinniementie ja Rengastie.Alueen keskellä Rengastiellä on Antinlinna-niminen kerrostalo. Antinniemi on Lotilanjärven lähellä. Palvelut ovat kävelymatkan päässä. Esim. Lidl on noin 50-100m päässä.


title: Observatorion valtaus

text: Helsingin yliopiston observatorion valtaus oli opiskelijaradikalismiin ja Helsingin yliopiston tähtitieteen laitoksen sisäisiin erimielisyyksiin liittyvä tapahtuma vuonna 1969.


title: Observatorion valtaus

text: Helsingin yliopiston Observatorio valmistui vuonna 1834 Tähtitorninmäelle Helsinkiin. Observatorion suunnittelivat Carl Ludvig Engel ja Friedrich Wilhelm August Argelander, joka oli yliopiston tähtitieteen professori vuodesta 1828. Observatorio oli ollut esimiehen asuntona perustamisestaan lähtien.


title: Observatorion valtaus

text: 1960-luvun lopussa tähtitieteen professori Gustaf Järnefelt oli siirtymässä eläkkeelle, joten uuden professorin haku oli käynnistymässä. Ensimmäiselle sijalle tiedekunta asetti tähtitieteen henkilökohtaisen ylimääräisen professorin Jaakko Tuomisen, joka oli hävinnyt niukasti Järnefeltille 1940-luvun puolivälissä edellisessä professorin haussa. Toiselle sijalle tiedekunta asetti sovelletun matematiikan professorin Paul Kustaanheimon. Professoriksi presidentti Urho Kekkonen nimitti Kustaanheimon, mikä oli varsin poikkeuksellinen toimenpide. Asiassa ei auttanut sekään, että presidentti Kekkoselle toimitettiin nuorempien opettajien ja opiskelijoiden kirjelmä Tuomisen tueksi.


title: Observatorion valtaus

text: Vuonna 1969 professori Gustaf Järnefelt oli muuttanut pois observatoriosta. Uudeksi professoriksi nimitetty Paul Kustaanheimo aikoi muuttaa observatorioon asumaan. Estääkseen tämän astrofysiikan laboratorion väki professori Tuomista lukuun ottamatta tilasi muuttoauton 3.12.1969 ja muutti observatorioon ilman yliopiston lupaa. Toimenpidettä tuki muun muassa joukko valtiotieteiden opiskelijoita. Tapahtumaa on totuttu nimittämään observatorion valtaukseksi. Valtaajia oli kaikkiaan useita kymmeniä.


title: Observatorion valtaus

text: Observatorion valtaajat esittivät tiedekunnalle kolme vaatimusta. Ensinnäkin observatorion tilat oli saatava tutkimus- ja opetuskäyttöön. Toiseksi tähtitieteen tutkintovaatimukset oli uudistettava. Kolmanneksi laitosdemokratia oli toteutettava.


title: Observatorion valtaus

text: Yliopisto suhtautui valtaajiin hyvin ymmärtäväisesti. Kahteen ensimmäiseen vaatimukseen suostuttiin, mutta kolmanteen ei voitu virallisesti suostua. Jo seuraavana päivänä yliopisto alkoi muuttaa entistä esimiehen asuntoa työtiloiksi.


title: Observatorion valtaus

text:
Kustaanheimo sai virkavapautta vuonna 1970. Eron tähtitieteen professorin virasta hän sai 1977.
Jaakko Tuomisesta tuli tähtitieteen professorin viransijainen vuoteen 1974 saakka, jolloin hän jäi eläkkeelle. Silloin aloitettiin järjestelmä, jossa jokainen, jolla oli tähtitieteen dosentin arvo, oli vuorollaan vuoden tähtitieteen professorin viransijaisena. Laitoksen asioista päätettiin laitoskokouksissa, joihin saivat kaikki kiinnostuneet osallistua.


title: Umberto Cagni

text: Umberto Cagni (24. helmikuuta 1863 Asti – 22. huhtikuuta 1932 Genova) oli italialainen upseeri ja naparetkeilijä.


title: Umberto Cagni

text: Cagni oli aiemmin ollut luutnanttina varajohtaja Abruzzien herttuan, seikkailijan Luigi Amedeo di Savoia-Aostan yrityksessä tehdä retki pohjoisnavalle. Retki oli epäonnistunut ja Abruzzien herttua paleltunut. Nyt vuorostaan Cagni yritti matkustaa pohjoisnavalle koirarekien avulla. Hän lähti liikkeelle "Stella Polare" -laivalla varusteineen ja rantautui pohjoiselle Frans Josefin maalle Rudolfinmaalle. suunnilleen leveydelle 81° 46'.


title: Umberto Cagni

text: Cagni käytti kärkipartiotekniikkaa: erillinen ryhmä etsi ja raivasi pääjoukolle tietä. Tarkoitus oli käyttää pääjoukon lisäksi kahta apupartiota.


title: Umberto Cagni

text: Cagnin matka kohti pohjoisnapaa alkoi 11. maaliskuuta 10 miehen ja melkein sadan koiran voimin. Jo matkan alussa Cagnin joukosta irtautunut kolmimiehinen apupartio katosi, ja sen miehet todennäköisesti kuolivat.


title: Umberto Cagni

text: Matkanteko oli railojen, jääkasojen, väsymyksen ja lumimyrskyjen vuoksi erittäin vaivalloista ja vauhti oli vain kuusi meripeninkulmaa päivässä.


title: Umberto Cagni

text: Toinen apupartio, joka irtautui leveydellä 83° 10' N, pääsi tukikohtaan turvallisesti takaisin. Gagni jatkoi matkaansa kolmen miehen kanssa. Hän pyrki jatkamaan matkaa navalle tai ainakin ylittämään Fridtjof Nansenin aiemman ennätyksen.


title: Umberto Cagni

text: Vaikeuksista huolimatta Cagni saavutti 25. huhtikuuta 1900 uuden pohjoisnavan läheisyysennätyksen 86° 34'. Matka oli vienyt 45 päivää. Pohjoisnapa jäi 381 kilometrin päähän, mutta aiempi Nansenin tekemä ennätys oli rikottu 21 kaariminuutilla, eli 35–40 kilometrillä. Paluu oli vielä vaikeampi kuin menomatka. Miehet nälkiintyivät ruokatarvikkeiden loputtua ja söivät koiriaan. Cagni pääsi kuitenkin 23. kesäkuuta elävänä retkeltään takaisin. Paluumatkalla haittasi kesän aiheuttama jäiden osittainen sulaminen ja ajautuminen merivirran mukana länteen. Paluu Frans Josefin maalle vei 60 päivää, vauhdilla noin 10 km/päivä Cagnin matka oli 1 400 km, 104 päivässä.


title: Dan Ratushny

text:
Daniel Paul Ratushny (s. 29. lokakuuta 1970 Nepean, ON, Kanada) on kanadalainen entinen jääkiekkopuolustaja ja olympiamitalisti. Hän pelasi rightilta.
Ratushny pelasi Cornellin yliopistojoukkueessa vuoteen 1991 asti. Kauden 1991-92 hän edusti suurimmaksi osaksi myös Kanadan maajoukkuetta, mutta pelasi myös kaksi ottelua sveitsiläisessä EHC Oltenissa. Vuonna 1992 hän pelasi Albertvillen olympiakisoissa ja voitti hopeaa. Kaudella 1992-93 hän pelasi uransa ainoan NHL-ottelun Vancouver Canucksin riveissä ja sai siinä myös syöttöpisteen. Samalla kaudella hän voitti myös IHL:n mestaruuden, Turner Cupin.


title: Dan Ratushny

text: Ratushny pelasi vuoteen 1999 asti IHL:ssä ja AHL:ssä, kunnes siirtyi kaudeksi 1999-00 Japaniin. Kaudella 2000-01 jääkiekon SM-liigajoukkue HPK hankki kesken kauden Ratushnyn riveihinsä. Hänet hankittiin joukkueeseen loukkaantumissuman aikana ja nousi liigan alivoimapelaajien eliittiin. Ratushny oli myös erinomainen luistelija.


title: Dan Ratushny

text: HPK:n jälkeen Ratushny pelasi vielä kauden 2002-03 Isossa-Britanniassa ja hän lopetti uransa vuonna 2006 Ruotsin jääkiekon I-divisioonassa pelanneessa IK Panternissa.


title: Hieron (Ksenofon)

text: Hieron () eli "Tyranni" ("Tyrannikos", ) on Ksenofonin kirjoittama sokraattinen dialogi. Se kuvaa keskustelua Syrakusan tyrannin Hieronin ja lyyrisen runoilijan Simonideen välillä noin vuonna 474 eaa. Keskustelu käsittelee tyranniuden etuja ja haittoja tyrannille itselleen. Ksenofon esittää näkemyksen, ettei tyrannilla ole sen parempia mahdollisuuksia olla onnellinen kuin tavallisilla ihmisillä.


title: Hieron (Ksenofon)

text: Leo Strauss käsitteli dialogia tyranniaa koskevassa analyysissään "On Tyranny: An Interpretation of Xenophon's Hiero" (1948). Straussin teoksen myöhemmät laajennetut painokset sisälsivät kriittisen keskustelun aiheesta Alexandre Kojèven kanssa.


title: Meri (nimi)

text: Meri on suomalainen naisen etunimi.


title: Meri (nimi)

text: Nimi johtuu todennäköisesti suomen sanasta "meri". On kuitenkin arveltu, että sen käyttöön nimenä olisi vaikuttanut myös sitä äänteellisesti muistuttava Maria-nimen englantilainen muoto Mary.


title: Meri (nimi)

text: Vuoden 2015 loppuun mennessä nimi Meri on Väestörekisterikeskuksen mukaan annettu 5 889 naiselle ja muutamalle miehelle.


title: San Andrés (saari)

text: San Andrés () on Kolumbialle kuuluva korallisaari, joka sijaitsee Karibianmeressä, Nicaraguan rannikon edustalla. Saari on vain 11 kilometriä pitkä, mutta se on erittäin suosittu matkailukohde Kolumbiassa. Matkailu on keskittynyt etenkin saaren pohjoispäähän San Andrésin kaupunkiin.


title: San Andrés (saari)

text: San Andrés muodostaa Providencian ja Santa Catalinan saarten kanssa departementin. Vuoden 2005 väestönlaskennan mukaan saarella asui yli 55 000 ihmistä.


title: San Andrés (saari)

text: Ainoat saarella tavatut, sen luontaiseen eläimistöön kuuluvat maalla elävät nisäkäslajit ovat lepakoihin kuuluvat jamaikanhedelmäleikko ("Artibeus jamaicensis", nimistötoimikunnan ehdottama uusi suom. nimi on jamaikanhankko) ja sukashännäkkö ("Molossus molossus"). Myös koko San Andrésin saaristossa, joka käsittää San Andrésin, Providencian ja Santa Catalinan lisäksi joukon atollisaaria, ainoat luontaiset maalla elävät nisäkäslajit ovat lepakoita. Merinisäkkäitä, kuten valaita, tavataan lisäksi saaristossa ajoittain aivan rantojen tuntumassakin.


title: KSM

text: KSM on losangeleslainen tyttöbändi. Kesällä 2009 bändi esiintyi Demi Lovaton kiertueella. Bändi julkaisi debyyttialbuminsa "Read Between The Lines" syyskuussa 2009.


San Andrés, Providencia y Santa Catalina on saariryhmä Karibianmerellä ja yksi Kolumbian 32 departementista. Se sijaitsee 770 km luoteeseen Kolumbian rannikolta, 850 km lounaaseen Jamaikasta ja 240 km itään Nicaraguasta. Nimensä mukaisesti saariryhmään luetaan San Andrés, Providencia ja Santa Catalina sekä muita pienempiä saaria.


title: San Andrés, Providencia y Santa Catalina

text: Vuoden 2005 väestönlaskennan mukaan departementissa asui lähes 60 000 ihmistä, joista noin 55 000 eli San Andrésilla.


title: UNRIC

text: Yhdistyneiden kansakuntien alueellisen tiedotuskeskuksen (UNRIC) toiminnan tarkoituksena on lisätä tietoa YK:n toiminnasta ja tavoitteista. UNRIC palvelee Länsi-Euroopan maita tarjoamalla niille YK-materiaalia virallisista YK:n raporteista lehdistötiedotteisiin ja julisteisiin. Yleisölle avoimessa käsikirjastossa säilytetään englannin-, ranskan- ja espanjankielisiä YK:n asiakirjoja ja julkaisuja. Tietoa on saatavissa myös muilla länsieurooppalaisilla kielillä. UNRIC:in käsikirjasto vastaa puhelimitse, sähköpostitse ja postitse tehtyihin kyselyihin.


title: UNRIC

text: UNRIC:in kotisivuilta löytyy tietoa 13 kielellä: englanniksi, espanjaksi, hollanniksi, islanniksi, italiaksi, kreikaksi, norjaksi, portugaliksi, ranskaksi, ruotsiksi, saksaksi, suomeksi ja tanskaksi. Sivuilla on perustietoa ajankohtaisista YK:hon liittyvistä asioista ja tapahtumista, YK:n rakenteesta ja päämääristä, keskeisimmistä asiakirjoista, alajärjestöistä ja työmahdollisuuksista. Lisäksi kotisivuilta löytyy tietoa tärkeistä YK:n tapahtumista, kansainvälisistä päivistä ja vuosista, sekä UNRIC:ista ja YK:n ohjelmista Länsi-Euroopassa.


title: UNRIC

text: UNRIC avattiin Brysselissä 1. tammikuuta 2004. UNRIC korvasi Euroopassa toimineet yhdeksän tiedotustoimistoa (Ateena, Bonn, Bryssel, Kööpenhamina, Lissabon, Lontoo, Madrid, Pariisi ja Rooma), jotka suljettiin YK:n yleiskokouksen päätöksellä 31. joulukuuta 2003. Tiedotuskeskus toteuttaa myös yhteistyöprojekteja eri tahojen kanssa, joita ovat mm. hallitukset, tiedotusvälineet, kansalaisjärjestöt, koulutuslaitokset ja paikalliset viranomaiset.


title: UNRIC

text: UNRIC on tarjonnut tietopalveluja vuodesta 2004 lähtien seuraaville maille ja tahoille:


title: UNRIC

text: Alankomaat, Belgia, Britannia, Espanja, Irlanti, Islanti, Italia, Kreikka, Kypros, Luxemburg, Malta, Monaco, Norja, Portugali, Ranska, Ruotsi, Saksa, San Marino, Suomi, Tanska ja paavinistuin.


title: UNRIC

text: UNRIC työskentelee myös yhdessä Euroopan unioni toimielinten kanssa.


title: UNRIC

text: Jokaisella maalla tai alueella, jolle UNRIC tuottaa tietopalveluita on oma maavastaava, desk officer. Maavastaavan tehtävänä on edistää YK-järjestelmän toimintaa omalla vastuualueellaan, esimerkiksi toteuttamalla tiedotuskampanjoita, välittämällä informaatiota ja julkaisemalla YK-virkamiesten kirjoittamia vieraskynäartikkeleita. Lisäksi maavastaavat sopivat haastatteluita, järjestävät lehdistö- ja tiedotustilaisuuksia, ja seuraavat lehdistön kannanottoja YK:ta koskettavista aiheista. Maavastaavien tehtäviin sisältyy painomateriaalin tuottaminen ja kumppanuussuhteiden ylläpitäminen tärkeiden kansalaisyhteiskunnan yhteistyökumppanien kanssa kansallisella ja alueellisella tasolla.


title: UNRIC

text: UNRICin käsikirjasto sisältää kokoelman YK:n asiakirjoja ja julkaisuja englanniksi, ranskaksi ja espanjaksi. Saatavilla on myös taustatietoa Yhdistyneisiin kansakuntiin liittyvistä aiheista ja yleistietoa YK:n tiedotuskeskuksien työstä. Yleisölle avoin käsikirjasto vastaa postitse, puhelimitse tai sähköpostitse tehtyihin tiedusteluihin.


title: UNRIC

text: UNRIC:in vuoden 2009 eurooppalaisen tiedotuskampanjan teemana on ilmastonmuutos. Kampanjan keskiössä ovat CoolPlanet kotisivut, joiden tavoitteena on lisätä tietoa ilmastonmuutoksesta ja yhdistää sen parissa toimivia tahoja Euroopassa. Kampanja pyrkii nostamaan ilmastonmuutoskysymyksen päätöksenteon keskiöön ja saamaan Kööpenhaminassa joulukuussa 2009 järjestettävälle YK:n ilmastokokoukselle mahdollisemman monen ihmisen tuen.


title: UNRIC

text: CoolPlanet2009-kotisivuilla on tietoa ilmastonmuutokseen liittyvistä tapahtumista, projekteista ja innovaatioista. Sivuille voi vapaasti lisätä omia ilmastonmuutosaloitteita ”Wall of Events” osioon, jossa voi myös tutustua siihen, mitä muualla Euroopassa tapahtuu. Kotisivut julkaistiin virallisesti Pohjoismaiden ministerineuvoston kokouksessa Islannissa 26. helmikuuta 2009.


title: UNRIC

text: UNRIC työskentelee yhteistyössä taiteilijoiden, kansalaisjärjestöjen ja yksityishenkilöiden kanssa. Kampanjan yhteistyökumppaneita ovat muun muassa Yann Arthus Bertrand ja Good Planet, islantilainen rockyhtye Sigur Rós, Björkin kansalaisjärjestö Náttúra ja kolme Road to Copenhagen aloitteen johtajaa: Euroopan komission varapuheenjohtaja Margot Wallström, Yhdistyneiden kansakuntien erityislähettiläs ilmastonmuutosprosessissa Gro Harlem Brundtland ja Irlannin entinen presidentti Mary Robinson.


title: UNRIC

text: CoolPlanet2009-kampanja on osa Yhdistyneiden kansakuntien maailmanlaajuista ilmastonmuutoskampanjaa, Seal the Deal!. CoolPlanet tukee Seal the Deal! kampanjaa muun muassa belgialaisen muotisuunnittelijan Jean-Paul Knottin kanssa kehitetyn ”Wear Seal the Deal!” konseptin avulla. Konseptin taustalla on ’tee-se-itse’ filosofia, joka kannustaa ihmisiä hyödyntämään kotisivuilta löytyviä apuvälineitä omien Seal the Deal! postikorttien, rintaneulojen ja t-paitojen tekemiseksi.


title: UNRIC

text: Yhdistyneiden kansakuntien maailmanlaajuinen Seal the Deal! -kampanja kannustaa maailman maiden hallituksia sitoutumaan tasa-arvoiseen, tasapainoiseen ja tehokkaaseen ilmastosopimukseen YK:n ilmastokonferenssissa Kööpenhaminassa 7.-18. joulukuuta 2009. YK:n ilmastonmuutoskampanja käynnistyi 5. kesäkuuta maailman ympäristöpäivänä.


title: UNRIC

text: Seal the Deal! kampanjan tavoitteena on lisätä tietoa ilmastonmuutoksesta ja osoittaa, että kunnianhimoisella ilmastosopimuksella on maailman ihmisten tuki. Seal the Deal! kampanja kannustaa ihmisiä allekirjoittamaan YK:n ilmastovetoomuksen, jonka YK:n pääsihteeri Ban Ki-moon luovuttaa maailman päättäjille YK:n ilmastokonferenssissa Kööpenhaminassa. Vetoomus muistuttaa, että maailman päättäjien on saavutettava kunnianhimoinen ja sitova sopimus, joka tukee vihreää taloutta, suojelee ympäristöä ja auttaa kehittämään kaikkia maailman valtioita ja ihmisiä hyödyttävää kestävämpää ja tuottavampaa globaalia taloutta.


title: UNRIC

text: Kansainvälisen ihmisoikeuksista oppimisen vuoden kunniaksi UNRIC on kehittämässä kotisivuja ihmisoikeuksien opettamisesta ja oppimisesta. Kampanjan kotisivujen on tarkoitustoimia tiedonvaihdon foorumina sekä opettajille että opiskelijoille (perusasteelta yliopistoon). Lähitulevaisuudessa julkaistavilta kotisivuilla pääsee tutustumaan erilaisiin ihmisoikeuksiin liittyviin tietolähteisiin ja dokumentteihin. Kampanja pyrkii helpottamaan opettajien ja opiskelijoiden tiedon- ja kokemuksien vaihtoa, sekä auttamaan erilaisten kontaktien ja yhteistyökumppaneiden löytämisessä.


title: UNRIC

text: Cartooning for Peace kampanja julkaistiin New Yorkissa 2006, yhdessä YK:n tiedotusosaston ja ranskalaisen sarjakuvapiirtäjä Plantun kanssa. Muhammad-sarjakuvien synnyttämä kohu osoitti, että poliittiset sarjakuvat ja pilapiirrokset herättävät voimakkaita tunteita ja piirtäjillä on yhteiskunnallista vastuuta. Vuodesta 2006 lähtien UNRIC ja UNIS Geneve ovat järjestäneet sarjakuvatapahtumia eri puolilla maailmaa.


title: UNRIC

text: Kehityspoliittinen foorumi (Development Policy Forum, DPF) on Brysselissä toimivan ’Friends of Europe’ -ajatushautomon, Maailmanpankin, Yhdistyneiden kansakuntien, Agence Française de Développementin (AFD), Ison-Britannian kehitysyhteistyöosaston ja Deutsche Gesellschaft für Zusammenarbeitin (GTZ) välinen kumppanuushanke. Foorumia tukee myös Friedrich-Ebert-Stiftung (FES), Kansainvälinen valuuttarahasto (IMF) ja Euroopan komission kehitysyhteistyön ja Afrikan, Karibian ja Tyynenmeren valtioiden ryhmän (AKT-maiden ryhmä) yhteistyön pääosasto. Kumppanuuden tarkoituksena on tuoda systemaattisesti esille kehityspoliittisia haasteita keskusteluiden ja kirjallisten analyysien avulla.


title: UNRIC

text: Kehityspoliittisen foorumin päämääränä onUNRIC:in verkkojulkaisu (UNRIC Magazine) antaa yleiskatsauksen länsieurooppalaisista Yhdistyneitä kansakuntia koskettavista tapahtumista. Lisäksi julkaisu sisältää vieraskynäartikkeleita YK:n korkean tason virkamiehiltä, haastatteluita, taustatietoa YK:n aloitteista, artikkelin UNRIC:in henkilökuntaan kuuluvalta työntekijältä, sekä tietoa YK:n nimityksistä ja tuoreista julkaisuista. UNRIC Magazine julkaistaan kerran kuukaudessa.


title: Kerttuli

text: Kerttuli voi tarkoittaa seuraavia:


title: Wimbledonin tennisturnaus 2003

text: Wimbledonin tennisturnaus 2003 alkoi 23. kesäkuuta ja päättyi 6. heinäkuuta 2003. Kilpailu oli järjestyksessä 117:s. Roger Federer voitti miesten kaksinpelin ja samalla ensimmäisen Grand Slam -turnauksensa. Naisten kaksinpelin voitti Serena Williams. Miesten nelinpelin voittivat Jonas Björkman ja Todd Woodbridge ja naisten nelinpelin Kim Clijsters ja Ai Sugiyama. Sekanelinpelin voittivat Leander Paes ja Martina Navrátilová.


title: Wimbledonin tennisturnaus 2003

text: Jonas Björkman / Todd Woodbridge – Mahesh Bhupathi / Maks Mirny 3–6, 6–3, 7–6(4), 6–3


title: Wimbledonin tennisturnaus 2003

text: Kim Clijsters / Ai Sugiyama – Virginia Ruano Pascual / Paola Suárez 6–4, 6–4


title: Wimbledonin tennisturnaus 2003

text: Leander Paes / Martina Navrátilová – Andy Ram / Anastasija Rodionova 6–3, 6–3


title: Saw Maung

text: Saw Maung (; joulukuu 1928 – 24. heinäkuuta 1997) oli Myanmarin pääministeri vuosina 1988–1992.


title: Saw Maung

text: Saw Maung liittyi armeijaan 1949, yleni prikaatikenraaliksi 1976 ja sotavoimien komentajaksi 1983. Saw Maung oli Burman sosialistisen ohjelman puolueen (BSPP) korkea-arvoinen jäsen jo Ne Winin aikana ja näin toi jatkuvuutta vuoden 1988 vallanvaihdoksiin.


title: Saw Maung

text: Saw Maung oli armeijan henkilöstöpäällikkö ja puolustusministeri Sein Lwinin lyhyessä hallinnossa. Hänestä tuli sotilashallinnon johtaja vallankaappauksessa 18. syyskuuta 1988. Hän johti maata juntan perustaman Valtion lain ja järjestyksen palauttamisneuvosto SLORC:n johtajana ja pääministerinä.


title: Saw Maung

text: SLORC järjesti vapaat vaalit vuonna 1990, mutta mitätöi ne häviönsä jälkeen. Saw Maungin sanotaan jättäneen paikkansa terveyssyistä 1992 Than Shwelle, joka oli kenraali ja BSPP:n jäsen jo Ne Winin aikana. Than Shwestä tuli sittemmin sotilashallinnon pitkäaikainen johtaja.


title: Saw Maung

text: Saw Maung kuoli sydänkohtaukseen 68-vuotiaana vuonna 1997.


title: Timo Honkela

text: Timo Honkela (s. 4. elokuuta 1962 Kalajoki) on suomalainen professori.


title: Timo Honkela

text: Honkela on toiminut vuoden 2014 alusta digitaalisten aineistojen tutkimuksen professorina Helsingin yliopistossa ja Kansalliskirjaston Digitointikeskuksessa Mikkelissä. Aiemmin hän toimi johtavana tutkijana Aalto-yliopiston tietojenkäsittelytieteen laitoksella, jossa hän johti laskennallisten kognitiivisten järjestelmien tutkimusryhmää. Hän on kieliteknologian dosentti Helsingin yliopistossa ja tietämystekniikan (erityisesti tietoteoreettista, kognitiivista ja sosiaalista mallinnusta koskevassa vuorovaikutussuunnittelussa) dosentti Taideteollisen korkeakoulun medialaboratoriossa, jossa Honkela on toiminut professorina vuosina 1998–2000.


title: Timo Honkela

text: Vuonna 2017 Honkela julkaisi kirjan "Rauhankone", jonka tekemisen ja julkaisemisen avuksi syntyi kansanliike aikaisemmin samana vuonna. Kirja sisältää Honkelan ajatuksia tekoälyn ja koneoppimisen valjastamisesta tuottamaan hyvää ihmisille.


title: Timo Honkela

text: Vuonna 2014 Honkelalla diagnosoitiin parantumaton aivosyöpä.


title: Timo Honkela

text: Vuonna 2018 Honkelalle myönnettiin Mensa-palkinto.


title: Eduardo de Valfierno

text: Eduardo de Valfierno, joka kutsui itseään Markiisiksi, oli argentiinalainen huijari, joka oletettavasti suunnitteli Mona Lisan ryöstön. Valfierno maksoi parille miehelle taulun varastamisesta Louvresta, mukaan lukien museon työntekijän Vincenzo Peruggian. 21. elokuuta 1911 Peruggia piilotti maalauksen takkinsa alle ja käveli pois museosta.


title: Eduardo de Valfierno

text: Ennen kuin ryöstö tapahtui, Valfierno antoi ranskalaiselle entisöijälle ja väärentäjälle Yves Chaudronille tehtäväksi valmistaa Mona Lisasta kuusi väärennöstä. Väärennökset lähetettiin tämän jälkeen eri puolille maailmaa järjestääkseen ne valmiiksi ostajille. Valfierno tiesi, että Mona Lisan ryöstön jälkeen kopiot olisi vaikeampi salakuljettaa tullin ohi. Ryöstön jälkeen kopiot toimitettiin ostajille, joista jokainen luuli saaneensa aidon taulun, joka oli varastettu vain heitä varten. Koska Valfierno halusi vain myydä väärennökset, hänen tarvitsi vain saada aito Mona Lisa katoamaan eikä hän ottanut Peruggiaan yhteyttä enää ryöstön jälkeen. Lopulta Peruggia jäi kiinni yrittäessään myydä maalausta ja se palautettiin Louvreen 1913.


title: Eduardo de Valfierno

text: Peruggia kielsi tuntevansa Valfiernoa, mutta myönsi tavanneensa tämän sattumalta Louvressa.


title: Sananlaskuja

text: Sananlaskuja on rap-artisti Laiska Lepposen kolmas studioalbumi. Albumi julkaistiin Firma Recordsin kautta vuonna 2007.


title: Mohrin–Mascheronin lause

text: Mohrin–Mascheronin lauseen mukaan jokainen geometrinen konstruktio, joka voidaan tehdä harpin ja viivoittimen avulla, voidaan tehdä pelkästään harpin avulla. Tällöin suora katsotaan piirretyksi, kun tunnetaan sen kaksi pistettä. Tuloksen julkaisi Georg Mohr vuonna 1672, mutta todistus täsmentyi vuonna 1928. Lauseen keksi myös Lorenzo Mascheroni vuonna 1797.


title: Ari Bergström

text: Ari Olavi Bergström on suomalainen muusikko, joka soittaa koskettimia ja toimii taustalaulajana Fröbelin Palikat -lastenmusiikkiyhtyeessä. Bergström on yksi yhtyeen perustajajäsenistä. Hän on koulutukseltaan lastentarhanopettaja sekä luokanopettaja ja toimii luokanopettajana Suutarilan ala-asteella musiikkiluokalla.


title: Mosambikin vaalit 1994

text: Mosambikin vaalit 1994 olivat Mosambikin ensimmäiset vapaat vaalit. Ne järjestettiin 27.-29. lokakuuta 1994. Samassa yhteydessä valittiin sekä presidentti että parlamentti. Frelimon Joaquim Chissano valittiin presidentiksi, ja parlamenttiin Frelimo sai 129 ja Renamo 112 paikkaa.


title: Mosambikin vaalit 1994

text: Mosambik oli itsenäistymisen jälkeen ollut Frelimon hallitsema marxistinen yksipuoluevaltio. Renamon käynnistämä sisällissota alkoi jo vuonna 1977. Vuoden 1990 aikana Frelimo ilmoitti suunnitelmistaan, joiden perusteella maa siirtyisi monipuoluejärjestelmään. Parlamentti hyväksyi uuden perustuslain, joka sallisi monipuoluejärjestelmän käyttöönoton marraskuussa 1990. Uusi perustuslaki astui voimaan marraskuun lopulla. Tammikuussa 1991 toimia useita puolueita, kun niiden perustaminen oli sallittu.


title: Mosambikin vaalit 1994

text: Frelimo ja Renamo eivät saaneet vielä uuden perustuslain jälkeen rauhansopimusta aikaan. Kaksi vuotta kestäneiden neuvottelujen jälkeen Mosambikin presidentti Joaquim Chissano ja Renamon johtaja Afonso Dhlakama tapasivat ensimmäistä kertaa elokuussa 1992. Rauhansopimus allekirjoitettiin lopulta Roomassa 4. lokakuuta ja se astui voimaan 15. lokakuuta. Rauhansopimus määräsi molemmat kiistakumppanit laskemaan aseensa, uuden kansallisen armeijan perustamisen ja vapaiden vaalien järjestämisen. Aseiden piti laskea huhtikuun puoleenväliin mennessä 1993 ja vaalit tuli järjestää saman vuoden lokakuussa.


title: Mosambikin vaalit 1994

text: Alkuperäinen aikataulu osoittauti epärealistiseksi, ja YK:n rauhanturvaoperaatio Onumoz vaikutti alueella vasta huhtikuussa 1993. Sen aseellinen osasto oli täydessä valmiudessaan vasta syyskuussa, 11 kuukautta rauhansopimuksen jälkeen. Rauhanprosessia hidasti Frelimon ja Renamon heikko keskenäinen luottamus. Molemmat osapuolet olivat siksi hyvin varautuneita aseiden laskemiseen. Renamo oli lisäksi vaatinut YK:lta suuria rauhanturvaajat, jotta ne voisivat korvata zimbabwelaiset ja malawilaiset sotilaat, joihin Renamo ei luottanut.


title: Mosambikin vaalit 1994

text: YK:n pääsihteeri Boutros Boutros-Ghali vieraili Mosambikissa lokakuussa 1993, kun demilitarisoinnin ja vaalien järjestämisen eteen oltiin tehty vasta hyvin vähän. Boutros-Ghali väläytti mahdollisuutta, että YK:n joukot saattaisivat lähteä maasta ja lahjoituksilta saatava tuki saattaisi loppua, jos rauhanprosessia ei saataisi etenepäin. Sekä Chissano että Dhlakama myöntyivät pian kompromisseihin. Osapuolet sopivat, että vielä olemassa olevat sotilasjoukot olisivat demobilisoitu toukokuuhun 1994 mennessä ja vaalit järjestettäisiin saman vuoden lokakuussa.


title: Mosambikin vaalit 1994

text: Keskusvaalikomitea nimitettiin tammikuussa 1994, ja sen johtoon asetettiin sitoutumaton professori Brazão Mazula. Komitean 21 jäsenestä kymmenen oli Frelimon, seitsemän Renamon ja kolme muiden puolueiden asettamia. Vaaleja varten jouduttiin kouluttamaan 8 000 ihmisen henkilökunta, mikä viivästytti äänestäjien rekisteröitymisprosessia. Rekisteröityminen alkoi kesäkuun alussa hitaasti, mutta lopulta rekisteröitymisen suljettua 2. syyskuuta melkein 6,2 miljoonaa äänestäjää maan arviolta 7,9 miljoonsta äänioikeutetusta oli rekisteröitynyt.


title: Mosambikin vaalit 1994

text: Maassa järjestettiin myös laaja koulutuskampanja, jolla pyrittiin saamaan lähes lukutaidoton kansa vaaliuurnille. Pari tuhatta kouluttajaa kiersi maata ja kansalaiskasvatuskampanjan käytössä oli kaikki mediat. Vaaliopetus alkoi aivan perusteista, ja siinä kerrottiin kansalle, mitkä vaalit on, miksi kannattaa äänestää ja kerrottiin vaalien voittajien sekä häviäjien velvollisuuksista. Kampanja oli onnistunut, sillä äänestysprosentti nousi korkeaksi.


title: Mosambikin vaalit 1994

text:
Presidentinvaaleissa äänesti 79,59% Mosambikin äänioikeutetuista. Ääniä annettiin yhteensä 5 090 531, ja niistä hylättiin 149 016.
Parlamenttivaaleissa annettiin 4 953 074 ja äänestysprosentti oli 77,44. Äänistä hylättiin 173 691. Vain kolme puoluetta sai paikkoja parlamettiin. Frelimo ja Renamo olivat selvästi suurimmat puolueet. Kolmantena puolueena parlamenttiin nousi Udemo.


title: Putumayo (departementti)

text: Putumayo on yksi Kolumbian 32 departementista. Se sijaitsee Amazonin sademetsäalueella ja sitä reunustavat Nariñon, Caucan, Caquetán ja Amazonasin departementit sekä Perun tasavalta ja Ecuadorin tasavalta. Departementin hallinnollinen keskus on Mocoa. Departementin pinta-ala on 24 885 km² ja asukasluku 310 132 henkilöä vuonna 2005.


title: One Night in Japan

text: One Night in Japan on Michael Jacksonin live-albumi, joka on äänitetty Jacksonin pitämästä konsertista Yokohamassa, Japanissa.


One Night in Japan


title: The Jacksons Live!

text: The Jacksons Live! on The Jacksons-yhtyeen live-albumi vuodelta 1981.


title: Industrieverband Fahrzeugbau

text: Industrieverband Fahrzeugbau (IFA) oli itäsaksalainen vuosina 1948–1956 toiminut autovalmistaja. Ifa-autoja alettiin valmistaa sodan jälkeen kansallistetuissa, Itä-Saksan puolelle jääneissä BMW:n, DKW:n, Audin ja muiden yhtiöiden entisissä tehtaissa.


title: Industrieverband Fahrzeugbau

text: Ifan automallit pohjautuivat pitkälti ennen sotaa suunniteltuihin ajoneuvoihin. Ifan valmistuspaikkakuntia oli Chemnitz, Zwickau ja Eisenach.


title: Industrieverband Fahrzeugbau

text: Helsingin autonäyttelyssä 1953 esiteltiin kaksitahtinen Ifa F9, jonka kanssa hyvin samannäköistä DKW-autoa myytiin myös Suomessa. Kun länsiauto DKW maksoi noin 600 000 markkaa, Ifa F9 maksoi aluksi vain 390 000 mk.


title: Industrieverband Fahrzeugbau

text: Ifaa toi Suomeen ainakin Oy Rego Ab.


title: Sucre (departementti)

text: Sucre on yksi Kolumbian 32 departementista. Se sijaitsee Luoteis-Kolumbiassa Karibianmeren rannalla ja sitä reunustavat Bolívarin ja Córdoban departementit. Departementti perustettiin 18. elokuuta 1966 ja se sai nimensä Antonio José de Sucren mukaan. Departementin hallinnollinen keskus on Sincelejo. Departementin pinta-ala on 10 917 km² ja asukasluku 772 010 asukasta vuonna 2005.


title: Ifa

text: Ifa tai IFA voi tarkoittaa seuraavia:


title: The Jackson 5 in Japan

text: The Jackson 5 in Japan on The Jackson 5 -yhtyeen live-albumi, joka julkaistiin ainoastaan Japanissa vuonna 1973. Albumi julkaistiin Yhdysvalloissa vuonna 2004.


title: The Stripped Mixes

text: The Stripped Mixes on Michael Jacksonin remix-albumi, joka julkaistiin vuonna 2009.


title: Työtjärvi

text: Työtjärvi on Hollolassa Hälvälän ja Vesalan pohjoispuolella sijaitseva järvi. Työtjärven rannalla on uimaranta ja joitain kesämökkejä.


title: The Remix Suite

text: The Remix Suite on Michael Jacksonin remix-albumi, joka julkaistiin vuonna 2009.


title: The Remix Suite

text: US


title: The Remix Suite

text: UK


title: Miliband

text: Miliband on seuraavien henkilöiden sukunimi


title: Robert Smith (täsmennyssivu)

text: Robert Smith tai Bob Smith voi tarkoittaa muun muassa seuraavia henkilöitä:


title: Suomenlinnan vankileiri

text: Suomenlinnan vankileiri oli Suomenlinnan saariin sisällissodan jälkeen vuonna 1918 perustettu vankileiri. Se muodosti Helsingin vankileirin yhdessä Santahaminan, Isosaaren ja Katajanokan vankileirien kanssa, jotka toimivat Suomenlinnan vankileirin alaisuudessa. Leireillä oli yhteensä 13 000 punavankia, joista Suomen sotasurmat -tietokannan mukaan kuoli 1 468. Suomenlinnassa vankeja oli kaiken kaikkiaan noin 10 000, joista kuoli arviolta 1 100. Kyseessä oli toiseksi suurin valkoisten perustamista vankileiristä ja myös yksi pahamaineisimmista.


title: Suomenlinnan vankileiri

text: Vankien sijoittaminen Suomenlinnaan alkoi 12.–13. huhtikuuta 1918 Helsingin valtauksen yhteydessä. Valkoiset vangitsivat tuhansia kaupungissa olleita punakaartilaisia tai punaisiksi epäiltyjä. Heidät kuljetettiin Suomenlinnaan, josta pakeneminen oli lähes mahdotonta. Nopeassa ajassa saarella oli jo 7 500 vankia. Enimmillään heitä oli kesäkuussa, jolloin Suomenlinnassa oli vangittuna noin 8 000 punaista.


title: Suomenlinnan vankileiri

text: Vankileiri oli jaettu kuuteen eri piiriin, joista jokaisella oli oma johtajansa. I piiri käsitti Pikku-Mustasaaren ja II piiri Länsi-Mustasaaren. III piiri sijaitsi Ison Mustasaaren eteläosassa ja V piiri sen pohjoisosassa. Susisaaren pohjoisosa puolestaan muodosti IV ja VI piirit. Oman vankipiirinsä muodostivat vielä elokuussa Santahaminasta siirretyt 250 naisvankia.


title: Suomenlinnan vankileiri

text: Suomenlinnan vankileiri lopetti epävirallisesti toimintansa 15.9.1918, jolloin se muuttui pakkotyölaitokseksi ja siirtyi muiden vankileirien tavoin Sotavankilaitokselta siviiliviranomaisen eli vankeinhoitohallituksen alaisuuteen. Samalla vankeja vapautettiin, niin että heitä jäi jäljelle enää hieman yli tuhat. Viimeiset punavangit poistuivat Suomenlinnasta 14. maaliskuuta 1919, jolloin pakkotyölaitos lakkautettiin.


title: Suomenlinnan vankileiri

text: Vankileirin ruokahuollosta vastasi aluksi Osuusliike Elanto, mutta toukokuun puolivälissä se siirrettiin Sotavankilaitokselle. Ravinnon määrä osoittautui pian riittämättömäksi ja lähes kaaosmaisten järjestelyiden seurauksena leirillä vallitsi nälänhätä. Omaiset saivat aluksi lähettää vangeille ruokapaketteja, mutta lopulta sekin kiellettiin.


title: Suomenlinnan vankileiri

text: Jatkuva nälkä altisti vangit erilaisille sairauksille ja kulkutaudeille. Lisäksi leirillä nähtiin suoranaisia nälkäkuolemia. Kaiken kaikkiaan Suomenlinnassa kuoli noin 1 100 vankia, joista teloitettuja oli 80. Heidät haudattiin Santahaminassa sijaitsevaan joukkohautaan, koska kaivaminen kallioisille Suomenlinnan saarille oli hankalaa.


title: Suomenlinnan vankileiri

text: Suomenlinnan vankileirin olot toi julkisuuteen Suomen rikkaimpiin miehiin lukeutunut maanomistaja Hjalmar Linder 28. toukokuuta 1918 Hufvudstadsbladetissa julkaistussa kirjoituksessaan "Nog med blodbad!" (Jo riittää verilöyly!). Hän totesi vankeja kuolevan kuin kärpäsiä ja varoitti tulossa olevasta "kansankatastrofista". Lehden toimitus vastasi myöhemmin Linderille väittäen hänen tietojensa olevan perättömiä. Hänen kirjoituksensa herätti sodan voittaneessa osapuolessa niin paljon vihaa, että Linder joutui lähtemään maanpakoon.


title: Suomenlinnan vankileiri

text: Suomenlinnan vankileirin muistopaikka sijaitsee Iso-Mustasaaren pohjoisrannan Kasinopuistossa. Marja Kanervon suunnittelema ympäristötaideteos paljastettiin vuonna 2004. Lisäksi Santahaminassa on muistomerkki saarelle haudatuille vangeille, joiden joukossa on lähes 1 000 Suomenlinnassa kuollutta.


title: Hey Joe

text: Hey Joe on yhdysvaltalainen musiikkikappale, jonka ensimmäisen tunnetun levytyksen teki The Leaves -yhtye vuonna 1965.


title: Hey Joe

text: Kappale oli myös Jimi Hendrix Experiencen ensimmäisen singlen A-puoli. Levy julkaistiin Englannissa joulukuussa 1966. Kääntöpuolen kappale oli nimeltään "Stone Free". Single julkaistiin Polydorin kustantamana sen jälkeen kun levy-yhtiö Decca oli tehnyt selväksi, ettei ollut kiinnostunut Hendrixin musiikista. Single nousi brittilistoilla kuudenneksi alkuvuodesta 1967.


title: Hey Joe

text: "Hey Joe" oli yhdysvaltalaisen Tim Rosen esittämänä tullut tutuksi Lontoon underground-piireissä, mutta varsinaiseksi hitiksi se nousi Jimi Hendrixin tulkitsemana. Laulu kertoo intohimorikoksen tehneestä miehestä, joka viimeisessä säkeistössä pakenee Meksikoon lain ulottumattomiin. Hendrixin karu ja hienostelematon jutustelu luo tarinaan uskottavan tunnelman, jota täydentää Experience-soundin tunnusmerkkeihin kuuluva syvä basso. Hendrix laulaa laulun kahdella eri äänellä tulkiten sekä Joen, että kysyjän osuudet.


title: Hey Joe

text: Laulun alkuperä on epäselvä. Vaikka kalifornialainen folklaulaja Billy Roberts on useissa lähteissä merkitty "Hey Joen" säveltäjäksi niin todellisuudessa kysymyksessä lienee vanha kansanlaulu, jonka sanat ovat muokkautuneet vuosikymmenien varrella. Laulu kuului monien yhdysvaltalaisten yhtyeiden keikkaohjelmistoon jo vuosina 1965–66, näistä kuuluisimmat The Byrds ja Love, joista molemmat myös levyttivät "Hey Joen". Huomattavasti tuntemattomampi The Leaves nosti vuonna 1966 oman versionsa laulusta Billboardin singlelistoille sijaluvulle 31. Kaikkiaan "Hey Joesta" on tehty lukematon määrä cover-versioita.


title: Joyful Jukebox Music

text: Joyful Jukebox Music julkaistiin sen jälkeen, kun The Jackson 5 jätti Motown Recordsin ja siirtyi Epic Recordsille vuonna 1976. Motown Recordsilla ollessaan yhtye työskenteli ahkerasti ja äänitti kymmeniä kappaleita per albumi. Albumin kappaleet on äänitetty marraskuu 1972 - helmikuu 1975 välisenä aikana, jolloin yhtye äänitti ja julkaisi albumit Skywriter, , Dancing Machine ja Moving Violation. Vuonna 2004 Hip-O Select julkaisi albumin yhdessä vuonna 1979 julkaistun Boogie -albumin kanssa ensimmäistä kertaa CD:lle.


title: Holger Badstuber

text: Holger Badstuber (s. 13. maaliskuuta 1989 Memmingen, Baijeri, Saksa) on saksalainen jalkapalloilija, joka pelaa VfB Stuttgartissa pelattuaan aiemmin pitkään Bayern Münchenissä sekä lainalla Schalke 04:ssä. Pelinumerolla 28 pelaava Badstuber on pelipaikaltaan puolustaja.


title: Holger Badstuber

text: Badstuber on pelannut Saksan nuorten maajoukkueissa ja sen jälkeen 31 ottelua miesten maajoukkueessa vuosina 2010–2015.


title: Ampumahiihdon maailmancup 2009–2010

text: Ampumahiihdon maailmancup 2009–2010 alkoi Östersundissa 2. joulukuuta 2009 ja päättyi Hanty-Mansijskissa 28. maaliskuuta 2010.


title: Boogie

text: Boogie on The Jackson 5 -yhtyeen kokoelma-albumi, joka julkaistiin vuonna 1979. Kappaleet Love's Gone Bad, I Ain't Gonna Eat My Heart Out Anymore, I Was Made To Love Her, One Day I'll Marry You, Oh, I've Been Blessed, Penny Arcade ja Just Because I Love You olivat ennen julkaisemattomia, kun taas kappaleet ABC, Never Can Say Goodbye ja Danching Machine olivat vaihtoehtoisia versioita kappaleiden alkuperäisistä versioista. Vuonna 2004 albumi julkaistiin CD:lle yhdessä "Joyful Jukebox Music" -albumin kanssa.


title: Boogie

text:
LP (1979)
Puoli 1


title: Boogie

text: Puoli 2


title: Boogie

text: CD (2004)


title: Bernhard Christian Schleep

text: Bernhard Christian Schleep (4. huhtikuuta 1768 – 27. toukokuuta 1838) oli saksalainen luonnontutkija ja eläintieteilijä.


title: Bernhard Christian Schleep

text: Schleep vaikutti Schleswigissä ja julkaisi muutamia eläintieteellisiä kirjoituksia.


title: Musta taide

text: Musta Taide on kirjankustantamo, joka on erikoistunut suomalaisen valokuvataiteen julkaisemiseen. I. K. Inha sanoi valokuvausta mustaksi taiteeksi, ja yrityksen nimi on peräisin siitä. Yritys aloitti julkaisutoiminnan vuonna 1991.


title: Musta taide

text: Aiemmin lehtenä ilmestyneellä Mustalla Taiteella on julkaisusarja, jossa ilmestyy vuosittain 4–5 julkaisua, ja lisäksi sen ohjelmassa on teoksia, jotka ovat myynnissä kirjakaupoissa


title: Musta taide

text: Musta Taide on saanut kustantamona Suomen Taideyhdistyksen kirjallisuuspalkinnon 2008.


title: Roberto Micheletti

text: Roberto Micheletti Baín (s. 13. elokuuta 1943 El Progreso) on hondurasilainen poliitikko. Hän edustaa Partido Liberal -puoluetta ja hän oli kongressin puhemies 2006–2009. Manuel Zelayan vallasta syösseen vallankaappauksen jälkeen kongressi asetti hänet maan presidentiksi. Micheletti luopui asemastaan kun normaaliin aikaa pidetyt vaalit voittanut Porfirio Lobo astui virkaansa tammikuussa 2010. Tämän jälkeen Micheletti nimitettiin kongressin ”elinikäiseksi jäseneksi”, mitä takaa hänelle syytesuojan.


title: Jesca Muyingo

text: Jesca Muyingo (s. 1975) on suomalainen toimittaja, joka on työskennellyt muun muassa uutistoimittajana Yleisradion ja Nelosen televisiouutisissa.


title: Jesca Muyingo

text: Muyingo on on koulutukseltaan valtiotieteiden maisteri. Hän on opiskellut Helsingin, Lontoon, Johns Hopkinsin ja Harvardin yliopistoissa. Kansainvälisissä tehtävissä hän on ollut YK-järjestöjen palveluksessa, muun muassa Liberian YK-radion päällikkönä, sekä BBC Worldin uutistoimituksessa ja pankkialalla Credit Suisse -finanssipalvelukonsernissa. Muyingo on toiminut myös kansainvälisen kehitysyhteistyöjärjestö Planin Suomen hallituksessa.


title: Jesca Muyingo

text: Muyingo oli SDP:n ehdokkaana Uudenmaan vaalipiirissä vuoden 2011 eduskuntavaaleissa. Perhetaustaltaan hän on suomalaisugandalainen.


title: Satu Sirkiä

text: Satu Sirkiä on suomalainen televisiopersoona, joka työskenteli Nelosen uutisissa uutisankkurina ja toimittajana vuodesta 2000 alkaen vuoteen 2012 asti. Koulutukseltaan Sirkiä on valtiotieteiden maisteri. Hän on valmistunut Helsingin yliopistosta vuonna 2000. Ennen siirtymistään pääankkurin tehtävään Sirkiä työskenteli Nelosen uutisissa mm. lääketieteen toimittajana. Sirkiä on työskennellyt myös MTV3-kanavalla Huomenta Suomi -ohjelmassa ja Radio Novassa.


title: Satu Sirkiä

text: Huhtikuusta 2012 elokuuhun 2013 Sirkiä työskenteli viestintäkonsulttina SEK Public -viestintätoimistossa. Nykyisin Sirkiä työskentelee toimitussihteerinä Ylen Puoli seitsemän ohjelmassa.


title: The Boppers

text: The Boppers on ruotsalainen vuonna 1977 perustettu Rock`n`Roll/Doo wop -yhtye jonka musiikkityylissä soi myös Rockabilly. The Boppers aloitti autotallibändinä Tukholman esikaupunkialueilla ja on konsertoinut ja levyttänyt siitä lähtien. Heidän omalla autenttisella äänellään ja puhtailla harmonioilla on myyty yli 2 miljoonaa äänitettä ja tuhansia konsertteja Skandinaviassa, Euroopassa ja Japanissa. 1980-luvulla Suomessakin suosioita saanut The Boppers on yksi menestyneimmistä nykypäivän Doo wop -yhtyeistä.


title: The Boppers

text: Alkuperäisen kokoonpanon muodostivat Ingemar Wallén, Ville Wallén, Peter Jezewski, Michel Jezewski, Mats Lagerwall ja Lasse Westerberg.


title: Eiler Theodor Lehn Schiøler

text: Eiler Theodor Lehn Schiøler (30. lokakuuta 1874 Frederiksberg, Tanska – 13. elokuuta 1929 Frederiksberg) oli tanskalainen pankkiiri ja lintutieteilijä.


title: Eiler Theodor Lehn Schiøler

text: Tohtori Lehn Schiølerin vanhemmat olivat Lauritz Eiler Theodor Schiøler (1835–1908) ja Augusta Thalia Petrea Lehn (1836–1901). Hän avioitui Ellen Dorthea Plumin kanssa.


title: Eiler Theodor Lehn Schiøler

text: Lehn Schiøler toimi pankkiirina ja Skandinavisk-Amerikansk Petroleums A/S-yhtiössä. Hän oli myös huomattava amatöörilintutieteilijä, jolla oli 25 000 länsipalearktisen linnun kokoelma, johon kuului myös luita ja munia. Vuonna 1925 hän teki tieteellisen tutkimusretken Grönlannin länsirannikolle. Hän lahjoitti kokoelmansa ja lintutieteellisen kirjastonsa museolle.


title: Eiler Theodor Lehn Schiøler

text:
Lehn Schiølerin ja taiteilija Johannes Larsenin suurteos, "Danmarks fugle", jäi keskeneräiseksi Schiølerin kuoltua.
Lehn Schiøler nimesi selkälokin lounaisskandinaavisen alalajin "intermedius" (Dansk Ornithologisk Forenings Tidskrift Nr. 16 (1922)).


title: Rainer Adrion

text:
Rainer Adrion (s. 10. joulukuuta 1953) on saksalainen jalkapallovalmentaja ja entinen puolustaja.
Hänen poikansa Benjamin on myös jalkapalloilija.


title: Rainer Adrion

text: Adrion pelasi omalla aktiiviurallaan puolustajana esiintyen Bundesliigatasolla 22 ottelussa VfB Stuttgartissa. Hän aloitti uransa 1971 pienessä FV Zuffenhausenissa, jossa myös lopetti 35-vuotiaana 1988. Uran suurimmiksi saavutuksiksi jäivät Baden-Württembergin aluecupin kaksi voittoa ja Bundesliigan kolmossija kaudelta 1980/81.Adrion aloitti valmennusuransa FV Zuffenhausenin pelaajavalmentajana 1985 ja lopetettuaan pelaamisen hän siirtyi 1988 SpVgg 07 Ludwigsburgin päävalmentajaksi. Kolme vuotta myöhemmin hän siirtyi SpVgg Unterhachingin peräsimeen ja luotsasi seuran Bayernligan voittoon 1991/92 ja nousuun 2. Bundesliigaan. Visiitti toiseksi korkeimmalla sarjatasolla jäi kuitenkin yhden kauden mittaiseksi Unterhachingin pudottua kuuden muun seuran kanssa.


title: Rainer Adrion

text: Seuraavat vuodet Adrion valmensi alempien sarjatasojen seuroja, kunnes siirtyi 1996 VfB Stuttgartiin Joachim Löwin apuvalmentajaksi. Kaksikko johdatti Stuttgartin kahdesti neljänneksi Bundesliigassa. Tammikuussa 1999 Adrion nousi Stuttgartin päävalmentajaksi Winfried Schäferin potkujen jälkeen. Toukokuun alussa Adrion sai tehdä tilaa Ralf Rangnickille, joten pesti jäi neljään kuukauteen. Hän jatkoi kuitenkin uraansa Stuttgartin organisaatiossa luotsaten kaksi seuraavaa vuotta kakkosjoukkuetta.


title: Rainer Adrion

text: Vuonna 2001 Adrion palasi Unterhachingiin yhdeksi kaudeksi. Vuonna 2003 hän toimi lyhyen aikaa Stuttgarter Kickersin päävalmentajana ja palasi 2004 takaisin Stuttgartin II-joukkueen valmentajaksi. Heinäkuussa 2009 hänestä tuli tuoreen Euroopan mestari Saksan alle 21-vuotiaiden maajoukkueen uusi päävalmentaja. Adrion ei onnistunut luotsaamaan ikäluokan Euroopan mestaruutta puolustanutta Saksaa EM-kisoihin 2011. Helmikuussa 2011 Saksan jalkapalloliitto kuitenkin allekirjoitti Adrionin kanssa kaksivuotisen jatkosopimuksen, joka kattaa EM2013-projektin. Saksan nuorten heikot esitykset Adrionin alaisuudessa jatkuivat myös alle 21-vuotiaiden EM-kisoissa 2013. Saksa selvisi lopputurnaukseen, mutta lohkovaiheessa se hävisi Alankomaille ja Espanjalle. Lohkon viimeisen ottelun voitto Venäjästä ei enää pelastanut Saksaa, jonka turnaus loppui jo lohkovaiheeseen. Kisojen jälkeen Adrion sai potkut tehtävästään.


title: Aude (joki)

text: Aude () on joki Lounais-Ranskassa. Se saa alkunsa Pyreneiden vuoristosta ja virtaa Carcassonneen, saavuttaen Välimeren lähellä Narbonnea. Joki on kulkukelpoinen lautalla tai kanootilla melkein sen koko pituuden.


title: Aude (joki)

text: Joki on antanut nimensä Aude-departmentille.


title: Daniel Ricciardo

text: Daniel Ricciardo ([ri'kardo]; s. 1. heinäkuuta 1989 Perth, Länsi-Australia, Australia) on australialainen rata-autoilija.


title: Daniel Ricciardo

text: Ricciardo aloitti Formula 1 -kilpakuljettajan uransa kesken kauden 2011 Hispania-tallissa. Kausilla 2012 ja 2013 hän ajoi Toro Rossolla. Kaudesta 2014 kauden 2018 loppuun hän on ajanut Red Bull -tallissa, mutta edustaa kaudesta 2019 lähtien Renault-tallia tehtyään kahden vuoden sopimuksen heidän kanssaan elokuussa 2018.


title: Daniel Ricciardo

text: Ricciardon lempinimi on ”Honey Badger” eli mesimäyrä, jonka hän sai kuntovalmentajaltaan Stuart Smithiltä tämän osoittaessa Ricciardolla olevan samankaltaisia piirteitä kuin mesimäyrällä.


title: Daniel Ricciardo

text: Ricciardo aloitti kartingin 9-vuotiaana. Vuonna 2005 hän pääsi ajamaan Australian Formula Ford -luokassa kolmen kilpailun verran, mutta ei onnistunut saavuttamaan niissä pistesijoja. Seuraavaksi kaudeksi Ricciardo sai paikan Formula BMW -luokan Aasian sarjassa, jonka 19 osakilpailusta hän voitti kaksi ja sijoittui kauden päätteeksi kokonaispisteissä kolmannelle sijalle. Kauden aikana Ricciardo osallistui myös kahteen Formula BMW:n Britannian osakilpailuun.


title: Daniel Ricciardo

text: Kaudet 2007 ja 2008 Ricciardo ajoi enimmäkseen Formula Renault -luokan eri sarjoissa. Vuonna 2008 Ricciardo voitti Länsi-Euroopan sarjan mestaruuden ja Eurocupissa hän sijoittui toiseksi SG Formula -tallin autoilla, jossa hän hävisi sarjan mestaruuden suomalaiselle Valtteri Bottakselle. Vuonna 2009 Ricciardo voitti mestaruuden Britannian Formula 3:ssa saavuttamalla 20 osakilpailusta kuusi paalupaikkaa ja seitsemän voittoa. Vuonna 2010 hän ajoi World Series by Renault -sarjassa sijoittuen sarjan toiseksi. Vuonna 2011 Ricciardo jatkoi F1:n ohella World Series by Renault -sarjassa, jossa sijoittui sarjan viidenneksi.


title: Daniel Ricciardo

text: Ricciardo testasi Red Bullin F1-autoa joulukuussa 2009 järjestetyssä nuorten kuljettajien testissä ja oli 16 kuljettajan joukosta selvästi nopein. Marraskuussa 2010 samaisessa testissä Abu Dhabin radalla hän oli myös selvästi nopein kuljettaja.


title: Daniel Ricciardo

text: Vuonna 2011 Ricciardo sai tilaisuuden ajaa toista Toro Rosson F1-autoa perjantain ensimmäisissä harjoituksissa. Kesäkuun lopulla Hispania Racing -talli julkisti Ricciardon kuljettajakseen. Hän korvasi Narain Karthikeyanin Britannian GP:stä lähtien ja sai täten tilaisuuden ajaa ensimmäisen GP:nsä. Hän pääsi kauden aikana kolmea kilpailua lukuun ottamatta jokaisessa ajamassaan kilpailussa maaliin. Parhaaksi tulokseksi jäi Unkarin ja Intian GP:n 18:s sija.


title: Daniel Ricciardo

text: Vuonna 2012 Ricciardo siirtyi Toro Rosson kilpakuljettajaksi. Hän ajoi kotikilpailussaan kauden avanneessa Australian GP:ssä yhdeksänneksi ottaen uransa ensimmäiset MM-pisteet. Lisäksi hän ajoi pisteille Belgiassa, Singaporessa, Japanissa, Koreassa ja Abu Dhabissa. Parhaaksi sijoitukseksi jäi kolme yhdeksättä sijaa. Ricciardo saavutti kauden aikana kymmenen pistettä sijoittuen sarjassa 18:nneksi. Pisteissä hän hävisi tallikaverilleen tulokaskuljettajalle Jean-Éric Vergnelle, joka keräsi 16 pistettä.


title: Daniel Ricciardo

text: Vuonna 2013 Ricciardo jatkoi Toro Rossolla. Kiinan GP:ssä hän lähti kilpailuun seitsemännestä lähtöruudusta. Kilpailussa hän sijoittui niin ikään seitsemänneksi, joka oli hänen uransa siihen mennessä paras kisasijoitus. Silverstonen aika-ajoissa Ricciardo ajoi viidenteen ruutuun. Viides sija oli hänen uransa paras aika-ajosijoitus ja samalla Toro Rosson paras sijoitus sitten kauden 2008 Italian GP:n, jossa Sebastian Vettel ajoi paalupaikalle. Ricciardo oli hetken kilpailussa jopa neljäntenä, mutta putosi lopulta kahdeksanneksi, koska hän ei tullut varikolle vaihtamaan tuoreita renkaita turva-auton tullessa radalle. Hän sai kuitenkin jälleen pisteitä. Ricciardo keräsi kauden aikana lopulta 20 pistettä sijoittuen MM-sarjan 14:nneksi.


title: Daniel Ricciardo

text: Vuonna 2014 Ricciardo siirtyi Red Bull -tallin kuljettajaksi F1-uransa lopettaneen Mark Webberin tilalle.


title: Daniel Ricciardo

text: Ricciardo aloitti kautensa vahvasti ajamalla Australian GP:n aika-ajoissa toiseen lähtöruutuun, vaikka Red Bull ei alun perin kuulunut ennakkosuosikkeihin huonosti menneiden talvitestien jälkeen. Ricciardo ajoi kilpailussa toiseksi, mutta hänet hylättiin kilpailun jälkeen liian suuren polttoainevirtauksen johdosta. Sijoitus olisi ollut hänen ensimmäisensä palkintokorokkeella. Malesian GP:ssä Ricciardo päästettiin liikkeelle varikolta ennen kuin kaikki renkaat olivat kiinni, mikä pilasi hänen kilpailussa. Neljä kierrosta ennen maalia hän keskeytti. Varikkoselkkauksen johdosta Ricciardolle annettiin seuraavaan kilpailuun 10 ruudun lähtöruuturangaistus. Bahrainin GP:ssä Ricciardo ajoi aika-ajoissa kolmanneksi nopeimman ajan, mutta edellisessä kilpailussa saamansa rangaistuksen takia hänen lähti 13. ruudusta. Kilpailussa hän sijoittui neljänneksi jääden alle puolen sekunnin päähän palkintosijasta ja otti ensimmäiset pisteensä Red Bullilla.


title: Daniel Ricciardo

text: Espanjan GP:ssä Ricciardo pääsi vihdoin ensi kertaa palkinnoille sijoituttuaan kolmanneksi. Monacon GP:ssä hän sijoittui jälleen kolmanneksi, tällä kertaa jääden 0,4 sekuntia toiseksi ajaneesta Lewis Hamiltonista. Vaiheikkaassa Kanadan GP:ssä Ricciardo otti ensimmäisen osakilpailuvoittonsa. Hänestä tuli neljäs australialainen F1-voittaja Jack Brabhamin, Alan Jonesin ja Mark Webberin lisäksi. Unkarin ja Belgian GP:issä Ricciardo otti kaksi peräkkäistä osakilpailuvoittoa. Loppukauden aikana hän ajoi vielä kahdesti palkintokorokkeelle, sijoittuen kolmanneksi sekä Singaporessa että Yhdysvalloissa.


title: Daniel Ricciardo

text: Loppupisteissä Ricciardo sijoittui MM-sarjassa kolmanneksi ensimmäisellä Red Bull-kaudellaan. Hän päihitti tallikaverinsa nelinkertaisen maailmanmestarin Sebastian Vettelin joka jäi pisteissä viidenneksi. Kauden aikana Ricciardo voitti arvostetun Lorenzo Bandini -palkinnon.


title: Daniel Ricciardo

text: Kaudelle 2015 Ricciardo sai uudeksi tallikaverikseen Toro Rossolta siirtyneen Daniil Kvjatin. Kauden avauskilpailussa Ricciardo ajoi kuudenneksi. Ricciardo ajoi pisteille kauden kuudessa ensimmäisessä kilpailussa. Britannian Grand Prix'ssa Ricciardo keskeytti ensimmäistä kertaa. Seuraavassa osakilpailussa Unkarissa Ricciardo ajoi kolmanneksi saavuttaen kauden ensimmäisen palkintokorokesijoituksensa. Myös Belgiassa Ricciardon matka jäi kesken. Italiassa Riccirado starttasi rangaistuksiensa myötä takaa, mutta onnistui nousemaan kahdeksanneksi. Singaporen GP:ssä Ricciardo sijoittui toiseksi häviten kilpailun voittaneelle Sebastian Vettelille puolellatoista sekunnilla. Japanissa Ricciardo törmäsi lähtösuoralla Felipe Massaan ja hänen takarenkaansa puhkesi. Maalissa australialainen oli 15:s. Venäjän osakilpailussa Ricciardo keskeytti. Kauden kuudennessatoista osakilpailussa Yhdysvalloissa Ricciardo nousi ensimmäisellä kierroksella toiseksi, kolmannesta ruudusta. Ricciardo onnistui sateen kastelemalla radalla nousemaan hetkellisesti kilpailun kärkeen, mutta radan kuivuttua hän putosi nopeasti kyydistä. Myöhemmin Ricciardo törmäsi yhteen Nico Hülkenbergin kanssa, pystyen kuitenkin jatkamaan kilpailuaan. Maalissa Ricciardo oli vasta kymmenes. Ricciardo sijoittui MM-sarjan kahdeksanneksi 92 pisteellä.


title: Daniel Ricciardo

text: Ricciardo aloitti kolmannen kautensa Red Bullilla ajaen neljänneksi kotikilpailussaan Australiassa. Ricciardo ajoi neljänneksi myös kahdessa seuraavassa osakilpailussa. Venäjällä Ricciardo kärsi etusiipivaurion ensimmäisellä kierroksella ja oli maalissa yhdestoista. Espanjan GP:ssä Ricciardo sai tallikaverikseen Toro Rossolta nousseen Max Verstappenin. Kilpailussa Ricciardo taisteli voitosta, mutta taktiikkavirhe pudotti Ricciardon taistelemaan alemmista sijoituksista. Toiseksi viimeisellä kierroksella hänen takarenkaansa räjähti ja Riccirado ajoi maaliin neljäntenä. Monacossa Ricciardo ajoi urallaan ensimmäistä kertaa paalupaikalle, ja oli ajamassa kilpailun voittoon, mutta toisella varikkopysähdyksellä hänen renkaansa eivät olleet valmiina, jolloin Lewis Hamilton onnistui ohittamaan Ricciardon ja nousi kilpailun kärkeen. Hamilton piti kärkipaikan ruutulipulle saakka, ja Ricciardo oli maalissa toinen.


title: Daniel Ricciardo

text: Ricciardo ajoi palkintosijoille Unkarissa, Saksassa ja Belgiassa. Singaporen GP:ssä Ricciardo ajoi toiseksi jääden alle puolen sekunnin päähän kilpailun voittaneesta Nico Rosbergista. Seuraavassa kilpailussa Malesiassa Ricciardo ajoi voittoon käyden kiivasta taistelua voitosta Max Verstappenin kanssa. Yhdysvaltain ja Meksikon kilpailuissa Ricciardo oli kolmas. Ricciardo keräsi kauden aikana 256 pistettä sijoittuen sarjan kolmanneksi. Ricciardo ajoi kaikki kauden 21 osakilpailua maaliin asti, jääden ainoastaan Venäjällä pisteiden ulkopuolelle, yhdenneksitoista.